
Namo tassa bhagavato arahato sammāsambuddhassa 


Anguttaranikāyo 
Ekādasakanipātapāļi 
1. Nissayavaggo 


1. Kimatthiyasuttam 


1. [a. ni. 10.1] Evam me sutam — ekam samayam bhagavā sāvatthiyam viharati jetavane 
anāthapiņdikassa ārāme. Atha kho āyasmā ānando yena bhagavā tenupasankami; upasankamitvā 
bhagavantam abhivādetvā ekamantam nisīdi. Ekamantam nisinno kho āyasmā ānando bhagavantam 
etadavoca — **kimatthiyāni, bhante, kusalāni sīlāni kimānisamsānī” ti? ** Avippatisāratthāni kho, ananda, 
kusalāni sīlāni avippatisārānisamsānī”'ti. 


**Avippatisāro pana, bhante, kimatthiyo kimānisamso”*? ** Avippatisāro kho, ananda, pāmojjattho 
pāmojjānisamso”. 


**Pāmojjam pana, bhante, kimatthiyam kimānisamsam” *? **Pāmojjam kho, ananda, pītattham 
pītānisamsam”. 


**Pīti pana, bhante, kimatthiyā kimānisamsā” *? **Pīti kho, ananda, passaddhatthā 
passaddhānisamsā””. 


**Passaddhi pana, bhante, kimatthiyā kimānisamsā *? **Passaddhi kho, ananda, sukhatthā 
sukhānisamsā”*. 


**Sukham pana, bhante, kimatthiyam kimānisamsam *? **Sukham kho, ananda, samādhattham 
samādhānisamsam”. 


**Samādhi pana, bhante, kimatthiyo kimānisamso '*? **Samādhi kho, ananda, 
yathābhūtaiiāņadassanattho yathābhūtafiāāņadassanānisamso”. 


**Yathābhūtafiāāņadassanam pana, bhante, kimatthiyam kimānisamsam' *? 
**Yathābhūtafiāņadassanam kho, ananda, nibbidattham nibbidānisamsam””. 


**Nibbidā, pana, bhante, kimatthiyā kimānisamsā *? **Nibbidā kho, ananda, virāgatthā 
virāgānisamsā °’. 


**Virāgo pana, bhante, kimatthiyo kimānisamso'*? **Virāgo kho, ananda, vimuttiiiāņadassanattho 
° ° + 
vimuttifiāņadassanānisamso. 


**Iti kho, ananda, kusalāni sīlāni avippatisāratthāni avippatisārānisamsāni, avippatisāro pāmojjattho 
pāmojjānisamso, pāmojjam pītattham pītānisamsam, pīti passaddhatthā passaddhānisamsā, passaddhi 
sukhatthā sukhānisamsā, sukham samādhattham samādhānisamsam, samādhi 
yathābhūtaiiāņadassanattho yathābhūtaitāņadassanānisamso, yathābhūtafiāāņadassanam nibbidattham 
nibbidānisamsam, nibbidā virāgatthā virāgānisamsā, virāgo vimuttifiāņadassanattho 

vimuttifiāņadassanānisamso. Iti kho, ananda, kusalāni sīlāni anupubbena aggāya parent” ti. 
Pathamam. 


2. Cetanākaraņīyasuttam 


2. [a. ni. 10.2] **Sīlavato, bhikkhave, sīlasampannassa na cetanāya karaņīyam — *avippatisāro me 
uppajjatū'ti. Dhammatā esa, bhikkhave, yam sīlavato sīlasampannassa avippatisāro uppajjati. 


*tAvippatisārissa, bhikkhave, na cetanāya karaņīyvam — *pāmojjam me uppajjatū ti. Dhammatā esa, 
bhikkhave, yam avippatisārissa pāmojjam uppajjati. 


**Pamuditassa, bhikkhave, na cetanāya karaņīyam — *pīti me uppajjatū”ti. Dhammatā esa, 
bhikkhave, yam pamuditassa pīti uppajjati. 


**Pītimanassa, bhikkhave, na cetanāya karaņīyam — *kāyo me passambhatū'ti. Dhammatā esa, 
bhikkhave, yam pītimanassa kayo passambhati. 


**Passaddhakāyassa, bhikkhave, na cetanāya karaņīyam — *sukham vediyāmī ti. Dhammatā esā, 
bhikkhave, yam passaddhakāyo sukham vediyati. 


**Sukhino, bhikkhave, na cetanāya karaņīyam — *cittam me samadhiyatü ti. Dhammatā esa, 
bhikkhave, yam sukhino cittam samādhiyati. 


**Samāhitassa, bhikkhave, na cetanāya karaņīyam — *yathābhūtam jānāmi passāmī'ti. Dhammatā 
esa, bhikkhave, yam samāhito yathābhūtam jānāti passati. 


**Yathābhūtam, bhikkhave, jānato passato na cetanāya karaņīyam — *nibbindāmī ti. Dhammatā esa, 
bhikkhave, yam yathābhūtam Janam passam nibbindati. 


**Nibbinnassa, bhikkhave, na cetanāya karaņīyam — *virajjāmī'ti. Dhammatā esa, bhikkhave, yam 
nibbinno virajjati. 


**Virattassa, bhikkhave, na cetanāya karaņīyam — *vimuttiiiāāņadassanam sacchikaromT ti. 
Dhammatā esa, bhikkhave, yam viratto vimuttifiāāņadassanam sacchikaroti. 


**Iti kho, bhikkhave, virāgo vimuttifiāāņadassanattho vimuttiitāņadassanānisamso, nibbidā virāgatthā 
virāgānisamsā, yathābhūtaiiāņadassanam nibbidattham nibbidānisamsam, samādhi 
yathābhūtaiiāņadassanattho yathābhūtafiāāņadassanānisamso, sukham samādhattham samādhānisamsam, 
passaddhi sukhatthā sukhānisamsā, pīti passaddhatthā passaddhānisamsā, pāmojjam pītattham 
pītānisamsam, avippatisāro pāmojjattho pāmojjānisamso, kusalāni sīlāni avippatisāratthāni 
avippatisārānisamsāni. Iti kho, bhikkhave, dhammā dhamme abhisandenti, dhammā dhamme paripūrenti 
apara param gamanāyā” ti. Dutiyam. 

3. Pathamaupanisāsuttam 


3. [a. ni. 5.24; 10.3] **Dussīlassa, bhikkhave, sīlavipannassa hatūpaniso hoti avippatisāro. 
Avippatisāre asati avippatisāravipannassa hatūpanisam hoti pāmojjam. Pāmojje asati pāmojjavipannassa 
hatūpanisā hoti pīti. Pītiyā asati pītivipannassa hatūpanisā hoti passaddhi. Passaddhiyā asati 
passaddhivipannassa hatūpanisam hoti sukham. Sukhe asati sukhavipannassa hatūpaniso hoti 
sammāsamādhi. Sammāsamādhimthi asati sammāsamādhivipannassa hatūpanisam hoti 

yathābhūtañāņadassanam. Yathābhūtañāņadassane asati yathabhütañanadassanavipannassa 
hatūpanisā hoti nibbidā. Nibbidāya asati nibbidāvipannassa hatūpaniso hoti virāgo. Virāge asati 
virāgavipannassa hatüpanisam hoti vimuttiñanadassanam. 


**Seyyathāpi, bhikkhave, rukkho sākhāpalāsavipanno. Tassa papatikāpi na pāripūrim gacchati, 
tacopi... pheggupi... sāropi na pāripūrim gacchati. Evamevam kho, bhikkhave, dussīlassa 
sīlavipannassa hatūpaniso hoti avippatisāro, avippatisāre asati avippatisāravipannassa hatūpanisam hoti 
pāmojjam...pe... vimuttifiāāņadassanam. 


**Sīlavato, bhikkhave, sīlasampannassa upanisasampanno hoti avippatisāro, avippatisāre sati 
avippatisārasampannassa upanisasampannam hoti pāmojjam, pāmojje sati pāmojjasampannassa 
upanisasampannā hoti pīti, pītiyā sati pītisampannassa upanisasampannā hoti passaddhi, passaddhiyā sati 
passaddhisampannassa upanisasampannam hoti sukham, sukhe sati sukhasampannassa 
upanisasampanno hoti sammāsamādhi, sammāsamādhimthi sati sammāsamādhisampannassa 
upanisasampannam hoti yathābhūtattāņadassanam, yathābhūtaiiāņadassane sati 
yathābhūtaiiāņadassanasampannassa upanisasampannā hoti nibbidā, nibbidāya sati nibbidāsampannassa 
upanisasampanno hoti virāgo, virāge sati virāgasampannassa upanisasampannam hoti 
vimuttifiāāņadassanam. 


**Seyyathāpi, bhikkhave, rukkho sākhāpalāsasampanno. Tassa papatikāpi pāripūrim gacchati, 
tacopi... pheggupi... sāropi pāripūrim gacchati. Evamevam kho, bhikkhave, sīlavato sīlasampannassa 
upanisasampanno hoti avippatisāro, avippatisāre sati avippatisārasampannassa upanisasampannam 
hoti...pe... vimuttifiāāņadassana” "nti. Tatiyam. 


4. Dutiyaupanisāsuttam 


4. Tatra kho āyasmā sāriputto bhikkhū āmantesi — **āvuso bhikkhave”*ti [bhikkhavoti (sī. syā. pī.) 
evam sabbattha a. ni. 10.4]. *tĀvuso ti kho te bhikkhū āyasmato sāriputtassa paccassosum. Āyasmā 
sāriputto etadavoca — 


**Dussīlassa, āvuso, sīlavipannassa hatūpaniso hoti avippatisāro, avippatisāre asati 
avippatisāravipannassa hatūpanisam hoti pāmojjam, pāmojje asati pāmojjavipannassa hatūpanisā hoti 
pīti, pītiyā asati pītivipannassa hatūpanisā hoti passaddhi, passaddhiyā asati passaddhivipannassa 
hatūpanisam hoti sukham, sukhe asati sukhavipannassa hatūpaniso hoti sammāsamādthi, 
sammāsamādhimthi asati sammāsamādhivipannassa hatūpanisam hoti yathābhūtaiiāņadassanam, 
yathābhūtaiiāņadassane asati yathābhūtaiiāņadassanavipannassa hatūpanisā hoti nibbidā, nibbidāya asati 
nibbidāvipannassa hatūpaniso hoti virāgo, virāge asati virāgavipannassa hatūpanisam hoti 
vimuttifiāāņadassanam. 


**Seyyathāpi, āvuso, rukkho sākhāpalāsavipanno. Tassa papatikāpi na pāripūrim gacchati, tacopi... 
pheggupi... sāropi na pāripūrim gacchati. Evamevam kho, āvuso, dussīlassa sīlavipannassa hatūpaniso 
hoti avippatisāro, avippatisāre asati avippatisāravipannassa hatūpanisam hoti pāmojjam...pe... 
vimuttifiāāņadassanam. 


**Sīlavato, āvuso, sīlasampannassa upanisasampanno hoti avippatisāro, avippatisāre sati 
avippatisārasampannassa upanisasampannam hoti pāmojjam, pāmojje sati pāmojjasampannassa 
upanisasampannā hoti pīti, pītiyā sati pītisampannassa upanisasampannā hoti passaddhi, passaddhiyā sati 
passaddhisampannassa upanisasampannam hoti sukham, sukhe sati sukhasampannassa 
upanisasampanno hoti sammāsamādhi, sammāsamādhimhi sati sammāsamādhisampannassa 
upanisasampannam hoti yathābhūtattāņadassanam, yathābhūtaiiāņadassane sati 
yathābhūtaiiāņadassanasampannassa upanisasampannā hoti nibbidā, nibbidāya sati nibbidāsampannassa 

upanisasampanno hoti virāgo, virāge sati virāgasampannassa upanisasampannam hoti 
vimuttifiāāņadassanam. 


**Seyyathāpi, āvuso, rukkho sākhāpalāsasampanno. Tassa papatikāpi pāripūrim gacchati, tacopi... 
pheggupi... sāropi pāripūrim gacchati. Evamevam kho, āvuso, sīlavato sīlasampannassa 
upanisasampanno hoti avippatisāro, avippatisāre sati avippatisārasampannassa upanisasampannam hoti 
pāmojjam...pe... vimuttifiāņadassana” nti. Catuttham. 


5. Tatiyaupanisāsuttam 


5. [a. ni. 10.5] Tatra kho āyasmā ānando bhikkhū āmantesi...pe... **dussīlassa, āvuso, 
sīlavipannassa hatūpaniso hoti avippatisāro, avippatisāre asati avippatisāravipannassa hatūpanisam hoti 
pāmojjam, pāmojje asati pāmojjavipannassa hatūpanisā hoti pīti, pītiyā asati pītivipannassa hatūpanisā 
hoti passaddhi, passaddhiyā asati passaddhivipannassa hatūpanisam hoti sukham, sukhe asati 
sukhavipannassa hatūpaniso hoti sammāsamādhi, sammāsamādhimhi asati sammāsamādhivipannassa 
hatūpanisam hoti yathābhūtaiiāņadassanam, yathābhūtafiāņadassane asati 
yathābhūtaiiāņadassanavipannassa hatūpanisā hoti nibbidā, nibbidāya asati nibbidāvipannassa 
hatūpaniso hoti virāgo, virāge asati virāgavipannassa hatūpanisam hoti vimuttifiāāņadassanam. 


**Seyyathāpi, āvuso, rukkho sākhāpalāsavipanno. Tassa papatikāpi na pāripūrim gacchati, tacopi... 
pheggupi... sāropi na pāripūrim gacchati. Evamevam kho, āvuso, dussīlassa sīlavipannassa hatūpaniso 
hoti avippatisāro, avippatisāre asati avippatisāravipannassa hatūpanisam hoti pāmojjam...pe... 
vimuttifiāāņadassanam. 


**Sīlavato, āvuso, sīlasampannassa upanisasampanno hoti avippatisāro, avippatisāre sati 
avippatisārasampannassa upanisasampannam hoti pāmojjam, pāmojje sati pāmojjasampannassa 
upanisasampannā hoti pīti, pītiyā sati pītisampannassa upanisasampannā hoti passaddhi, passaddhiyā sati 
passaddhisampannassa upanisasampannam hoti sukham, sukhe sati sukhasampannassa 
upanisasampanno hoti sammāsamādhi, sammāsamādhimhi sati sammāsamādhisampannassa 
upanisasampannam hoti yathābhūtaftāņadassanam, yathābhūtaiiāņadassane sati 
yathābhūtaiiāņadassanasampannassa upanisasampannā hoti nibbidā, nibbidāya sati nibbidāsampannassa 
upanisasampanno hoti virāgo, virāge sati virāgasampannassa upanisasampannam hoti 
vimuttifiāāņadassanam. 


**Seyyathāpi, āvuso, rukkho sākhāpalāsasampanno. Tassa papatikāpi pāripūrim gacchati, tacopi... 
pheggupi... sāropi pāripūrim gacchati. Evamevam kho, āvuso, sīlavato sīlasampannassa 
upanisasampanno hoti avippatisāro, avippatisāre sati avippatisārasampannassa upanisasampannam hoti 
pāmojjam...pe... vimuttifiāāņadassana” nti. Paficamam. 


6. Byasanasuttam 


6. “Yo so, bhikkhave, bhikkhu akkosako paribhāsako ariyūpavādo sabrahmacārīnam, thānametam 
avakāso yam so ekādasannam byasanānam afifiataram byasanam nigaccheyya. 


Katamesam ekādasannam? Anadhigatam nādhigacchati, adhigatā parihāyati, saddhammassa na 
vodāyanti, saddhammesu vā adhimāniko hoti, anabhirato vā brahmacariyam carati, aññataram vā 
samkilittham āpattim āpajjati, sikkham vā paccakkhāya hīnāyāvattati, gāļham vā rogātankam phusati, 
ummādam va pāpuņāti cittakkhepam va, sammūļho kalam karoti, kāyassa bhedā param maraņā apāyam 
duggatim vinipātam nirayam upapajjati — yo so, bhikkhave, bhikkhu akkosako paribhāsako ariyūpavādo 
sabrahmacārīnam, thānametam avakāso yam so imesam ekādasannam byasanānam aññataram byasanam 
nigaccheyya. [( ) etthantare pātho sī. sya. kam. pī. potthakesu na dissati] 

**Yo so, bhikkhave, bhikkhu akkosako paribhāsako ariyūpavādo sabrahmacārīnam, atthānametam 
anavakāso yam so ekādasannam byasanānam aññataram byasanam na nigaccheyya. 


Katamesam ekādasannam? Anadhigatam nādhigacchati, adhigatā parihāyati, saddhammassa na 
vodāyanti, saddhammesu vā adhimāniko hoti, anabhirato vā brahmacariyam carati, aññataram vā 
samkilittham āpattim āpajjati, sikkham vā paccakkhāya hīnāyāvattati, gāļham vā rogātankam phusati, 
ummādam va pāpuņāti cittakkhepam va, sammūļho kalam karoti, kāyassa bhedā param maraņā apāyam 
duggatim vinipātam nirayam upapajjati — yo so, bhikkhave, bhikkhu akkosako paribhāsako ariyūpavādo 


sabrahmacārīnam, atthānametam anavakāso yam so imesam ekādasannam byasanānam aññataram 
byasanam na nigaccheyyā” ti. Chattham. 


7. Saññasuttam 


7. Atha kho āyasmā ānando yena bhagavā tenupasankami; upasankamitvā bhagavantam 
abhivādetvā ekamantam nisīdi. Ekamantam nisinno kho āyasmā ānando bhagavantam etadavoca — 


“Siya nu kho, bhante, bhikkhuno tathārūpo samādhipatilābho yathā neva pathaviyam pathavisaññi 
assa, na āpasmim āposaññī assa, na tejasmim tejosaññī assa, na vāyasmim vāyosaūfiī assa, na 
ākāsānaiicāyatane ākāsānaticāyatanasaiīnī assa, na viññanañcayatane viññanañcayatanasaññi assa, na 
ākificaiifiāāyatane akiñcaññayatanasaññi assa, na nevasaññanasaññayatane nevasaññanasaññayatanasaññi 

assa, na idhaloke idhalokasaññī assa, na paraloke paralokasaññi assa, yampidam dittham sutam mutam 
viññatam pattam pariyesitam anuvicaritam manasā, tatrāpi na saññi assa; safifiī ca pana assati? 


“Siya, ananda, bhikkhuno tathārūpo samadhipatilabho yathā neva pathaviyam pathavisatīnī assa, 
na apasmim āposaññī assa, na teJasmim tejosaññī assa, na vayasmim vāyosaiifiī assa, na 


w= 


akasanañcayatane ākāsānaticāyatanasaiīnī assa, na viññanañcayatane viññanañcayatanasaññi assa, na 
akiñcaññayatane akiñcaññayatanasaññi assa, na nevasaññanasaññayatane nevasaññanasaññayatanasaññi 

assa, na idhaloke idhalokasaññī assa, na paraloke paralokasaññi assa, yampidam dittham sutam mutam 
viññatam pattam pariyesitam anuvicaritam manasā, tatrāpi na saūīfiī assa; saññi ca pana assā ti. 


**Yathā katham pana, bhante, siya bhikkhuno tathārūpo samādhipatilābho yathā neva pathaviyam 
pathavisaññi assa, na āpasmim aposaññi assa, na tejasmim teJosaññi assa, na vāyasmim vayosaññi assa, 
na ākāsānaticāyatane akasanañcayatanasaññi assa, na viññanañcayatane viññanañcayatanasaññi assa, na 


w= w w = 


akiñcaññayatane akiñcaññayatanasaññi assa, na nevasaññanasaññayatane nevasaññanasaññayatanasaññi 
assa, na idhaloke idhalokasaññī assa, na paraloke paralokasaññi assa, yampidam dittham sutam mutam 

viññatam pattam pariyesitam anuvicaritam manasā, tatrāpi na saññī assa, saññī ca pana assāti. 


**Idhānanda, bhikkhu evamsaññī hoti — ‘etam santam etam paņītam, yadidam 
sabbasankhārasamatho sabbūpadhipatinissaggo tanhakkhayo virāgo nirodho nibbana” nti. Evam kho, 
ananda, siya bhikkhuno tathārūpo samādhipatilābho yathā neva pathaviyam pathavisañňī assa, na 
āpasmim āposaññī assa, na tejasmim tejosaññī assa, na vayasmim vāyosañňī assa, na akasanañcayatane 
akasanañcayatanasaññi assa, na viññanañcayatane viññanañcayatanasaññi assa, na ākificaiiiāyatane 
akiñcaññayatanasaññi assa, na nevasaññanasaññayatane nevasaññanasaññayatanasaññ(i assa, na idhaloke 


idhalokasaññī assa, na paraloke paralokasaiīnī assa, yvampidam dittham sutam mutam viññatam pattam 
pariyesitam anuvicaritam manasā, tatrāpi na saññi assa, saññī ca pana assā” ti. 


Atha kho āyasmā ānando bhagavato bhāsitam abhinanditvā anumoditvā utthāyāsanā bhagavantam 
abhivādetvā padakkhiņam katvā yenāyasmā sāriputto tenupasankami; upasankamitvā āyasmatā 
sāriputtena saddhim sammodi. Sammodanīyam katham sāraņīyam vītisāretvā ekamantam nisīdi. 
Ekamantam nisinno kho āyasmā ānando āyasmantam sāriputtam etadavoca — 

**Siyā nu kho, āvuso sāriputta, bhikkhuno tathārūpo samādhipatilābho yathā neva pathaviyam 
pathavisaiīnī assa...pe... yvampidam dittham sutam mutam viññatam pattam pariyesitam anuvicaritam 
manasā, tatrāpi na saññi assa, saññi pana assāti. “Siya, āvuso ananda, bhikkhuno tathārūpo 
samādhipatilābho yathā neva pathaviyam pathavisainī assa...pe... yvampidam dittham sutam mutam 


viññatam pattam pariyesitam anuvicaritam manasā, tatrāpi na saññi assa, saññi ca pana assā” ti. 


**Yathā katham panāvuso sāriputta, siya bhikkhuno tathārūpo samādhipatilābho yathā neva 
pathaviyam pathavisaññi assa...pe... yampidam dittham sutam mutam viññatam pattam pariyesitam 
anuvicaritam manasā, tatrāpi na saññi assa, safifiī ca pana assā” ti? 

**Idha, āvuso ananda, bhikkhu evamsaññī hoti — ‘etam santam etam paņītam, yadidam 
sabbasankhārasamatho sabbūpadhipatinissaggo tanņhākkhayo virāgo nirodho nibbāna”nti. Evam kho, 
āvuso ananda, siya bhikkhuno tathārūpo samādhipatilābho yathā neva pathaviyam pathavisaññi assa... 
pe... yampidam dittham sutam mutam viññatam pattam pariyesitam anuvicaritam manasā, tatrāpi na 
saññī assa, saññī ca pana assā” ti. 


**Acchariyam, āvuso, abbhutam, āvuso! Yatra hi nama satthu ceva sāvakassa ca atthena attho 
byaiijanena byafijanam samsandissati samessati na viggayhissati, yadidam aggapadasmim! Idānāham, 
āvuso, bhagavantam upasankamitvā etamattham apucchim. Bhagavāpi me etehi akkharehi etehi padehi 
etehi byafijanehi etamattham byākāsi, seyyathāpi āyasmā sāriputto. Acchariyam, āvuso, abbhutam, 
āvuso, yatra hi nama satthu ceva sāvakassa ca atthena attho byafijanena byafijanam samsandissati 
samessati na viggayhissati, vadidam aggapadasmi’”’nti! Sattamam. 


8. Manasikārasuttam 


8. Atha kho āyasmā ānando yena bhagavā tenupasankami; upasankamitvā bhagavantam 
abhivādetvā ekamantam nisīdi. Ekamantam nisinno kho āyasmā ānando bhagavantam etadavoca — 


**Siyā nu kho, bhante, bhikkhuno tathārūpo samādhipatilābho yathā na cakkhum manasi kareyya, 
na rūpam manasi kareyya, na sotam manasi kareyya, na saddam manasi kareyya, na ghānam manasi 
kareyya, na gandham manasi kareyya, na jivham manasi kareyya, na rasam manasi kareyya, na kāyam 
manasi kareyya, na photthabbam manasi kareyya, na pathavim manasi kareyya, na āpam manasi 
kareyya, na tejam manasi kareyya, na vayam manasi kareyya, na ākāsānaticāyatanam manasi kareyya, 
na viiifiāņaficāyatanam manasi kareyya, na ākiiicafifiāyatanam manasi kareyya, na 
nevasaññanasaññayatanam manasi kareyya, na idhalokam manasi kareyya, na paralokam manasi 


kareyya, yampidam dittham sutam mutam viññatam pattam pariyesitam anuvicaritam manasā, tampi na 
manasi kareyya; manasi ca pana kareyyā” ti"? 


**Siyā, ananda, bhikkhuno tathārūpo samādhipatilābho yathā na cakkhum manasi kareyya, na 
rūpam manasi kareyya, na sotam manasi kareyya, na saddam manasi kareyya, na ghānam manasi 
kareyya, na gandham manasi kareyya, na jivham manasi kareyya, na rasam manasi kareyya, na kāyam 
manasi kareyya, na photthabbam manasi kareyya, na pathavim manasi kareyya, na āpam manasi 
kareyya, na tejam manasi kareyya, na vayam manasi kareyya, na ākāsānaticāyatanam manasi kareyya, 
na viññanañcayatanam manasi kareyya, na akiñcaññayatanam manasi kareyya, na 
nevasafifiānāsaiifiāāvatanam manasi kareyya, na idhalokam manasi kareyya, na paralokam manasi 
kareyya, yampidam dittham sutam mutam viññatam pattam pariyesitam anuvicaritam manasā, tampi na 
manasi kareyya; manasi ca pana kareyyā” ti. 


**Yathā katham pana, bhante, siya bhikkhuno tathārūpo samādhipatilābho yathā na cakkhum 


manasi kareyya, na rūpam manasi kareyya... yvampidam dittham sutam mutam viññatam pattam 
pariyesitam anuvicaritam manasā, tampi na manasi kareyya; manasi ca pana kareyyā” ti? 

**Idhānanda, bhikkhu evam manasi karoti — ‘etam santam etam paņītam, yadidam 
sabbasankhārasamatho sabbūpadhipatinissaggo taņhākkhayo virāgo nirodho nibbāna”nti. Evam kho, 
ānanda, siyā bhikkhuno tathārūpo samādhipatilābho yathā na cakkhum manasi kareyya, na rūpam 


manasi kareyya...pe... yvampidam dittham sutam mutam viññatam pattam pariyesitam anuvicaritam 
manasā, tampi na manasi kareyya; manasi ca pana kareyyā” ti. Atthamam. 


9. Saddhasuttam 


9. Ekam samayam bhagavā nātike viharati giijakāvasathe. Atha kho āyasmā saddho yena bhagavā 
tenupasankami; upasankamitvā bhagavantam abhivādetvā ekamantam nisīdi. Ekamantam nisinnam kho 
āyasmantam saddham bhagavā etadavoca — 


** Ājānīyajhāyitam kho, saddha, jhāya; mā khaļunkajhāyitam [ājānīyajjhāyitam kho saddha 
jhāyatha, mā khaļunkajjhāyitam (sī. pī.)]. Kathafica, khaļunkajhāyitam hoti? Assakhaļunko hi, saddha, 
doniya baddho [bandho (sya. ka.)] *yavasam yavasa” nti jhāyati. Tam kissa hetu? Na hi, saddha, 
assakhaļunkassa doņiyā baddhassa evam hoti — *kim nu kho mam ajja assadammasārathi kāraņam 
kāressati, kimassāham [kammassāham (ka.)] patikaromī ti. So doņiyā baddho *yavasam yavasa”nti 
jhāyati. Evamevam kho, saddha, idhekacco purisakhaļunko araññagatopi rukkhamūlagatopi 
sufifiāgāragatopi kāmarāgapariyutthitena cetasā viharati kāmarāgaparetena uppannassa ca kāmarāgassa 
nissaraņam yathābhūtam nappajānāti. So kāmarāgamyeva antaram katvā jhāyati pajjhāyati nijjhāyati 
avajjhāyati, byāpādapariyutthitena cetasā viharati... thinamiddhapariyutthitena cetasā viharati... 
uddhaccakukkuccapariyutthitena cetasā viharati... vicikicchāpariyutthitena cetasā viharati 
vicikicchāparetena, uppannāya ca vicikicchāya nissaraņam yathābhūtam nappajānāti. So 
vicikicchamyeva antaram katvā jhāyati pajjhāyati nijjhāyati avajjhāyati. So pathavimpi nissāya jhāyati, 
āpampi nissāya jhāyati, tejampi nissāya jhāyati, vāyampi nissāya jhāyati, ākāsānaticāyatanampi nissāya 
jhāyati, viññanañcayatanampi nissāya jhāyati, akiñcaññayatanampi nissāya jhāyati, 
nevasaiifiānāsaifiāyatanampi nissāya jhāyati, idhalokampi nissāya jhāyati, paralokampi nissāya jhāyati, 
yampidam dittham sutam mutam viññatam pattam pariyesitam anuvicaritam manasā, tampi nissāya 
jhāyati. Evam kho, saddha, purisakhaļunkajhāyitam hoti. 


**Kathafica, saddha, ājānīyajhāyitam hoti? Bhadro hi, saddha, assājānīyo doņiyā baddho na 
*yavasam yavasa'nti jhāyati. Tam kissa hetu? Bhadrassa hi, saddha, assājānīyassa doņiyā baddhassa 
evam hoti — *kim nu kho mam ajja assadammasārathi kāraņam kāressati, kimassāham patikaromī ti. So 
doņiyā baddho na *yavasam yavasa nti jhāyati. Bhadro hi, saddha, assājānīyo yathā inam yathā bandham 
yathā jānim yathā kalim evam patodassa ajjhoharaņam samanupassati. Evamevam kho, saddha, bhadro 
purisājānīyo arafiiiagatopi rukkhamūlagatopi sutiiiāgāragatopi na kāmarāgapariyutthitena cetasā viharati 
na kāmarāgaparetena, uppannassa ca kāmarāgassa nissaraņam yathābhūtam pajānāti, na 
byāpādapariyutthitena cetasā viharati... na thinamiddhapariyutthitena cetasā viharati... na 
uddhaccakukkuccapariyutthitena cetasā viharati... na vicikicchāpariyutthitena cetasā viharati na 
vicikicchāparetena, uppannāya ca vicikicchāya nissaraņam yathābhūtam pajānāti. So neva pathavim 
nissāya jhāyati, na āpam nissāya jhāyati, na tejam nissāya jhāyati, na vāyam nissāya jhāyati, na 
ākāsānaiicāyatanam nissāya jhāyati, na viññanañcayatanam nissāya jhāyati, na akiñcaññayatanam 
nissāya jhāyati, na nevasaññanasaññayatanam nissāya jhāyati, na idhalokam nissāya jhāyati, na 
paralokam nissāya jhāyati, yvampidam dittham sutam mutam viññatam pattam pariyesitam anuvicaritam 
manasā, tampi nissāya na jhāyati; jhāyati ca pana. Evam jhayiñca pana, saddha, bhadram purisājānīvam 
saindā devā sabrahmakā sapajāpatikā ārakāva namassanti — 


**Namo te purisajañña, namo te purisuttama; 
Yassa te nābhijānāma, yampi nissāya jhāyasī ti. 


Evam vutte āyasmā saddho bhagavantam etadavoca — **katham jhāyī pana, bhante, bhadro 

purisājānīyo [purisājānīyo jhāyati, so (sī. sya. pī.), purisājānīyo, so (ka.)| neva pathavim nissāya 
jhāyati, na āpam nissāya jhāyati, na tejam nissāya jhāyati, na vāyam nissāya jhāyati, na 
ākāsānaiicāyatanam nissāya jhāyati, na viññanañcayatanam nissāya jhāyati, na akiñcaññayatanam 
nissāya jhāyati, na nevasaññanasaññayatanam nissāya jhāyati, na idhalokam nissāya jhāyati, na 
paralokam nissāya jhāyati, yvampidam dittham sutam mutam viññatam pattam pariyesitam anuvicaritam 
manasā, tampi nissāya na jhāyati; jhāyati ca pana? Katham jhāyifica pana, bhante, bhadram 
purisājānīvam saindā devā sabrahmakā sapajāpatikā ārakāva namassanti — 


**Namo te purisajañña, namo te purisuttama; 
Yassa te nābhijānāma, yampi nissāya jhāyasī ti. 

**Idha, saddha, bhadrassa purisājānīyassa pathaviyam pathavisañña vibhūtā hoti, āpasmim 
aposañña vibhūtā hoti, tejasmim teJosañña vibhūtā hoti, vāyasmim vayosañña vibhūtā hoti. 
akasanañcayatane akasanañcayatanasañña vibhūtā hoti, viññanañcayatane viññanañcayatanasañña 
vibhūtā hoti, akiñcaññayatane akiñcaññayatanasañña vibhūtā hoti, nevasaññanasaññayatane 
nevasaññanasaññayatanasañña vibhūtā hoti, idhaloke idhalokasañña vibhūtā hoti, paraloke 
paralokasañña vibhüta hoti, yampidam dittham sutam mutam viññatam pattam pariyesitam anuvicaritam 
manasā, tatrapi sañña vibhūtā hoti. Evam jhāyī kho, saddha, bhadro purisājānīyo neva pathavim nissāya 
jhāyati...pe... yampidam dittham sutam mutam viññatam pattam pariyesitam anuvicaritam manasā, 
tampi nissāya na jhāyati; Jhayati ca pana. Evam jhayiñca pana, saddha, bhadram purisajanryam sainda 
devā sabrahmakā sapajapatika arakava namassanti — 


**Namo te purisajañña, namo te purisuttama; 


=r 


Yassa te nābhijānāma, yampi nissāya jhāyasT”’ti. navamam; 
10. Moranivāpasuttam 


10. Ekam samayam bhagavā rājagahe viharati moranivāpe paribbājakārāme. Tatra kho bhagavā 
bhikkhū āmantesi — **bhikkhavo”'ti. **Bhadante''ti te bhikkhū bhagavato paccassosum. Bhagavā 
etadavoca — 


**Tīhi, bhikkhave, dhammehi samannāgato bhikkhu accantanittho hoti accantayogakkhemī 
accantabrahmacārī accantapariyosāno settho devamanussānam. Katamehi tīhi? Asekhena 
sīlakkhandhena, asekhena samādhikkhandhena, asekhena paññakkhandhena — imehi, kho, bhikkhave, 
tīhi dhammehi samannāgato bhikkhu accantanittho hoti accantayogakkhemī accantabrahmacārī 
accantapariyosāno settho devamanussānam. 


** Aparehipi, bhikkhave, tīhi dhammehi samannāgato bhikkhu accantanittho hoti 
accantayogakkhemī accantabrahmacārī accantapariyosāno settho devamanussānam. Katamehi tīhi? 
samannāgato bhikkhu accantanittho hoti, accantayogakkhemī accantabrahmacārī accantapariyosāno 
settho devamanussānam. 


* Aparehipi, bhikkhave, tīhi dhammehi samannāgato bhikkhu accantanittho hoti 
accantayogakkhemī accantabrahmacārī accantapariyosāno settho devamanussānam. Katamehi tīhi? 
Sammāditthiyā, sammāfiāņena, sammāvimuttiyā — imehi kho, bhikkhave, tīhi dhammehi samannāgato 
bhikkhu accantanittho hoti accantayogakkhemī accantabrahmacārī accantapariyosāno settho 
devamanussānam. 


**Dvīhi, bhikkhave, dhammehi samannāgato bhikkhu accantanittho hoti accantayogakkhemī 
accantabrahmacārī accantapariyosāno settho devamanussānam. Katamehi dvīhi? Vijjāya, caraņena — 

imehi kho, bhikkhave, dvīhi dhammehi samannāgato bhikkhu accantanittho hoti 
accantayogakkhemī accantabrahmacārī accantapariyosāno settho devamanussānam. Brahmunā pesā, 
bhikkhave, sanankumārena gāthā bhāsitā — 


**Khattiyo settho janetasmim, ye gottapatisārino; 
Vijjācaraņasampanno, so settho devamānuse ti [dī. ni. 1.277; sam. ni. 1.182; 2.245]. 


**Sā kho panesā, bhikkhave, sanankumārena gāthā bhāsitā subhāsitā, no dubbhāsitā; atthasamhitā, 
no anatthasamhitā; anumatā mayā. Ahampi, bhikkhave, evam vadāmi — 


**Khattiyo settho janetasmim, ye gottapatisārino; 
Vijjācaraņasampanno, so settho devamānuse ti. dasamam; 


Nissayavaggo [nissāyavaggo (syā. kam.)] pathamo. 
Tassuddānam — 


Kimatthiyā cetanā tayo, upanisā byasanena ca; 
Dve sañña manasikāro, saddho moranivāpakanti. 


2. Anussativaggo 
1. Pathamamahānāmasuttam 


11. Ekam samayam bhagavā sakkesu viharati kapilavatthusmim nigrodhārāme. Tena kho pana 
samayena sambahulā bhikkhū bhagavato cīvarakammam karonti — **nitthitacīvaro bhagavā 
temāsaccayena cārikam pakkamissatī *ti. Assosi kho mahānāmo sakko — **sambahulā kira bhikkhū 
bhagavato cīvarakammam karonti — *nitthitacīvaro bhagavā temāsaccayena cārikam pakkamissatī” * ti. 


Atha kho mahānāmo sakko yena bhagavā tenupasankami; upasankamitvā bhagavantam 
abhivādetvā ekamantam nisīdi. Ekamantam nisinno kho mahānāmo sakko bhagavantam etadavoca — 
**sutam metam, bhante — *sambahulā kira bhikkhū bhagavato cīvarakammam karonti — nitthitacīvaro 
bhagavā temāsaccayena cārikam pakkamissatī ti. Tesam no, bhante, nānāvihārehi viharatam kenassa 
[kena (sya. kam.)] vihārena vihātabba ”nti? 


**Sādhu sādhu, mahānāma! Etam kho, mahānāma, tumhākam patirūpam kulaputtānam, yam tumhe 
tathāgatam upasankamitvā puccheyyātha — *tesam no, bhante, nānāvihārehi viharatam kenassa vihārena 
vihātabba” ”*nti? Saddho kho, mahānāma, ārādhako hoti, no assaddho; āraddhavīriyo ārādhako hoti, no 
kusīto; upatthitassati ārādhako hoti, no mutthassati; samāhito ārādhako hoti, no asamāhito; paññava 
ārādhako hoti, no duppañño. Imesu kho tvam, mahānāma, paficasu dhammesu patitthāya cha dhamme 
uttari [uttarim (sī. sya. kam. pī.)] bhāveyyāsi. [a. ni. 6.10] *"Idha tvam, mahānāma, tathāgatam 
anussareyyāsi — “itipi so bhagavā araham sammāsambuddho vijjācaraņasampanno sugato lokavidū 
anuttaro purisadammasārathi satthā devamanussānam buddho bhagavā ti. Yasmim, mahānāma, samaye 
ariyasāvako tathāgatam anussarati, nevassa tasmim samaye rāgapariyutthitam cittam hoti, na 
dosapariyutthitam cittam hoti, na mohapariyutthitam cittam hoti; ujugatamevassa tasmim samaye cittam 
hoti tathāgatam ārabbha. Ujugatacitto kho pana, mahānāma, ariyasāvako labhati atthavedam, labhati 
dhammavedam, labhati dhammūpasamhitam pāmojjam. Pamuditassa pīti jāyati, pītimanassa kāyo 
passambhati, passaddhakāyo sukham vediyati, sukhino cittam samādhiyati. Ayam vuccati, mahānāma, 
ariyasāvako visamagatāya pajāya samappatto viharati, sabyāpajjāya pajāya abyāpajjo viharati, 
dhammasotasamāpanno buddhānussatim bhāveti. 

**Puna caparam tvam, mahānāma, dhammam anussareyyāsi — *svākkhāto bhagavatā dhammo 
sanditthiko akāliko ehipassiko opaneyyiko [opanayiko (sī. syā. kam. pī.)] paccattam veditabbo 
viūūūhī ti. Yasmim, mahānāma, samaye ariyasāvako dhammam anussarati, nevassa tasmim samaye 
rāgapariyutthitam cittam hoti, na dosapariyutthitam cittam hoti, na mohapariyutthitam cittam hoti; 
ujugatamevassa tasmim samaye cittam hoti dhammam ārabbha. Ujugatacitto kho pana, mahānāma, 
ariyasāvako labhati atthavedam, labhati dhammavedam, labhati dhammūpasamhitam pāmojjam. 
Pamuditassa pīti jāyati, pītimanassa kayo passambhati, passaddhakāyo sukham vediyati, sukhino cittam 
samādhiyati. Ayam vuccati, mahānāma, ariyasāvako visamagatāya pajāya samappatto viharati, 
sabyāpajjāya pajāya abyāpajjo viharati, dhammasotasamāpanno dhammānussatim bhāveti. 


**Puna caparam tvam, mahānāma, sangham anussareyyāsi — *suppatipanno bhagavato 
sāvakasangho, ujuppatipanno bhagavato sāvakasangho, itāyappatipanno bhagavato sāvakasangho, 
sāmīcippatipanno bhagavato sāvakasangho, yadidam cattāri purisayugāni attha purisapuggalā, esa 
bhagavato sāvakasangho āhuneyyo pāhuneyyo dakkhiņeyyo afijaltkaraņīyo anuttaram pufiiiakkhettam 
lokassā”ti. Yasmim, mahānāma, samaye ariyasāvako sangham anussarati, nevassa tasmim samaye 
rāgapariyutthitam cittam hoti, na dosapariyutthitam cittam hoti, na mohapariyutthitam cittam hoti; 
ujugatamevassa tasmim samaye cittam hoti sangham ārabbha. Ujugatacitto kho pana, mahānāma, 
ariyasāvako labhati atthavedam, labhati dhammavedam, labhati dhammūpasamhitam pāmojjam. 
Pamuditassa pīti jāyati, pītimanassa kayo passambhati, passaddhakāyo sukham vediyati, sukhino cittam 
samādhiyati. Ayam vuccati, mahānāma, ariyasāvako visamagatāya pajāya samappatto viharati, 
sabyāpajjāya pajāya abyāpajjo viharati, dhammasotasamāpanno sanghānussatim bhāveti. 


**Puna caparam tvam, mahānāma, attano sīlāni anussareyyāsi akhaņdāni acchiddāni asabalāni 
akammāsāni bhujissāni vififiuppasatthāni aparāmatthāni samādhisamvattanikāni. Yasmim, mahānāma, 
samaye ariyasāvako sīlam anussarati, nevassa tasmim samaye rāgapariyutthitam cittam hoti, na 
dosapariyutthitam cittam hoti, na mohapariyutthitam cittam hoti; ujugatamevassa tasmim samaye cittam 
hoti sīlam ārabbha. Ujugatacitto kho pana, mahānāma, ariyasāvako labhati atthavedam, labhati 
dhammavedam, labhati dhammūpasamhitam pāmojjam. Pamuditassa pīti jāyati, pītimanassa kāyo 
passambhati, passaddhakāyo sukham vediyati, sukhino cittam samādhiyati. Ayam vuccati, mahānāma, 
ariyasāvako visamagatāya pajāya samappatto viharati, sabyāpajjāya pajāya abyāpajjo viharati, 
dhammasotasamāpanno sīlānussatim bhāveti. 


**Puna caparam tvam, mahānāma, attano cāgam anussareyyāsi — *lābhā vata me, suladdham vata 
me, yoham maccheramalapariyutthitāya pajāya vigatamalamaccherena cetasā agāram ajjhāvasāmi 
muttacāgo payatapāņi vossaggarato yācayogo dānasamvibhāgarato ti. Yasmim, mahānāma, samaye 
ariyasāvako cāgam anussarati, nevassa tasmim samaye rāgapariyutthitam cittam hoti, na 
dosapariyutthitam cittam hoti, na mohapariyutthitam cittam hoti; ujugatamevassa tasmim samaye cittam 
hoti cāgam ārabbha. Ujugatacitto kho pana, mahānāma, ariyasāvako labhati atthavedam, labhati 
dhammavedam, labhati dhammūpasamhitam pāmojjam. Pamuditassa pīti jāyati, pītimanassa kāyo 
passambhati, passaddhakāyo sukham vediyati, sukhino cittam samādhiyati. Ayam vuccati, mahānāma, 
ariyasāvako visamagatāya pajāya samappatto viharati, sabyāpajjāya pajāya abyāpajjo viharati, 
dhammasotasamāpanno cāgānussatim bhāveti. 


**Puna caparam tvam, mahānāma, devatā anussareyyāsi — *santi devā cātumahārājikā, santi devā 
tāvatimsā, santi devā yāmā, santi devā tusitā, santi devā nimmānaratino, santi devā 
paranimmitavasavattino, santi deva brahmakāyikā, santi deva tatuttari. Yathārūpāya saddhāya 
samannāgatā tā devatā ito cutā tatthūpapannā, mayhampi tathārūpā saddhā samvijjati. Yathārūpena 
sīlena samannāgatā tā devatā ito cutā tatthūpapannā, mayhampi tathārūpam sīlam samvijjati. 
Yathārūpena sutena samannāgatā tā devatā ito cutā tatthūpapannā, mayhampi tathārūpam sutam 
samvijjati. Yathārūpena cāgena samannāgatā tā devatā ito cutā tatthūpapannā, mayhampi tathārūpo cāgo 
samvijjati. Yathārūpāya paññaya samannāgatā tā devatā ito cutā tatthūpapannā, mayhampi tathārūpā 

pañña samvijjatī ti. Yasmim, mahānāma, samaye ariyasāvako attano ca tāsafica devatānam 
saddhatica sīlafica sutafica cāgafica paññañca anussarati, nevassa tasmim samaye rāgapariyutthitam 
cittam hoti, na dosapariyutthitam cittam hoti, na mohapariyutthitam cittam hoti; ujugatamevassa tasmim 
samaye cittam hoti devatā ārabbha. Ujugatacitto kho pana, mahānāma, ariyasāvako labhati atthavedam, 
labhati dhammavedam, labhati dhammūpasamhitam pāmojjam. Pamuditassa pīti jāyati, pītimanassa 
kayo passambhati, passaddhakāyo sukham vediyati, sukhino cittam samādhiyati. Ayam vuccāti, 
mahānāma, ariyasāvako visamagatāya pajāya samappatto viharati, sabyāpajjāya pajāya abyāpajjo 
viharati, dhammasotasamāpanno devatānussatim bhāvetī' ti. Pathamam. 

2. Dutiyamahānāmasuttam 


12. Ekam samayam bhagavā sakkesu viharati kapilavatthusmim nigrodhārāme. Tena kho pana 
samayena mahānāmo sakko gilānā vutthito hoti aciravutthito gelañña. Tena kho pana samayena 
sambahulā bhikkhū bhagavato cīvarakammam karonti — **nitthitacīvaro bhagavā temāsaccayena cārikam 


pakkamissatī ti. 


Assosi kho mahānāmo sakko — **sambahulā kira bhikkhū bhagavato cīvarakammam karonti — 
*nitthitacīvaro bhagavā temāsaccayena cārikam pakkamissatī' ti. Atha kho mahānāmo sakko yena 
bhagavā tenupasankami; upasankamitvā bhagavantam abhivādetvā ekamantam nisīdi. Ekamantam 
nisinno kho mahānāmo sakko bhagavantam etadavoca — **sutam metam, bhante — *sambahulā kira 
bhikkhū bhagavato cīvarakammam karonti — nitthitacīvaro bhagavā temāsaccayena cārikam 
pakkamissatī ti. Tesam no, bhante, nānāvihārehi viharatam kenassa vihārena vihātabba””nti? 


**Sādhu sādhu, mahānāma! Etam kho, mahānāma, tumhākam patirūpam kulaputtānam yam tumhe 
tathāgatam upasankamitvā puccheyyātha — *tesam no, bhante, nānāvihārehi viharatam kenassa vihārena 
vihātabba'nti? Saddho kho, mahānāma, ārādhako hoti, no assaddho; āraddhavīriyo ārādhako hoti, no 
kusīto; upatthitassati ārādhako hoti, no mutthassati; samāhito ārādhako hoti, no asamāhito; paññava 
ārādhako hoti, no duppañño. Imesu kho tvam, mahānāma, paficasu dhammesu patitthāya cha dhamme 
uttari bhāveyyāsi. 


[a. ni. 6.9] **Idha tvam, mahānāma, tathāgatam anussareyyāsi — *itipi so bhagavā...pe... satthā 
devamanussānam buddho bhagavā ti. Yasmim, mahānāma, samaye ariyasāvako tathāgatam anussarati, 
nevassa tasmim samaye rāgapariyutthitam cittam hoti, na dosapariyutthitam cittam hoti, na 
mohapariyutthitam cittam hoti; ujugatamevassa tasmim samaye cittam hoti tathāgatam ārabbha. 
Ujugatacitto kho pana, mahānāma, ariyasāvako labhati atthavedam, labhati dhammavedam, labhati 
dhammūpasamhitam pāmojjam. Pamuditassa pīti jāyati, pīttmanassa kayo passambhati, passaddhakāyo 
sukham vediyati, sukhino cittam samādhiyati. Imam kho tvam, mahānāma, buddhānussatim gacchantopi 
bhāveyyāsi, thitopi bhāveyyāsi, nisinnopi bhāveyyāsi, sayānopi bhāveyyāsi, kammantam 
adhitthahantopi bhāveyyāsi, puttasambādhasayanam ajjhāvasantopi bhāveyyāsi. 


**Puna caparam tvam, mahānāma, dhammam anussareyyāsi...pe... sangham anussareyyāsi...pe... 
attano sīlāni anussareyyāsi...pe... attano cāgam anussareyyāsi...pe... devatā anussareyyāsi — *santi devā 
cātumahārājikā...pe... santi devā tatuttari. Yathārūpāya saddhāya samannāgatā tā devatā ito cutā 
tatthūpapannā, mayhampi tathārūpā saddhā samvijjati. Yathārūpena sīlena... sutena... cāgena... 
paññaya samannāgatā tā devatā ito cutā tatthūpapannā, mayhampi tathārūpā pañña samvijjatī ti. 
Yasmim, mahānāma, samaye ariyasāvako attano ca tāsafica devatānam saddhaīica sīlafica sutafica 
cāgafica paññañca anussarati, nevassa tasmim samaye rāgapariyutthitam cittam hoti, na 
dosapariyutthitam cittam hoti, na mohapariyutthitam cittam hoti; ujugatamevassa tasmim samaye cittam 
hoti devatā ārabbha. Ujugatacitto kho pana, mahānāma, ariyasāvako labhati atthavedam, labhati 
dhammavedam, labhati dhammūpasamhitam pāmojjam. Pamuditassa pīti jāyati, pītimanassa kāyo 
passambhati, passaddhakāyo sukham vediyati, sukhino cittam samādhiyati. Imam kho tvam, mahānāma, 

devatānussatim gacchantopi bhāveyyāsi, thitopi bhāveyyāsi, nisinnopi bhāveyyāsi, sayānopi 
bhāveyyāsi, kammantam adhitthahantopi bhāveyyāsi, puttasambādhasayanam ajjhāvasantopi 
bhāveyyāsī ti. Dutiyam. 


3. Nandiyasuttam 


13. Ekam samayam bhagavā sakkesu viharati kapilavatthusmim nigrodhārāme. Tena kho pana 
samayena bhagavā sāvatthiyam vassāvāsam upagantukāmo hoti [ahosi (ka.)]. 


Assosi kho nandiyo sakko — **bhagavā kira sāvatthiyam vassāvāsam upagantukāmo ti. Atha kho 
nandiyassa sakkassa etadahosi — **yamnūnāhampi sāvatthiyam vassāvāsam upagaccheyyam. Tattha 
kammantaficeva adhitthahissāmi, bhagavantaica lacchāmi kālena kalam dassanāyā”'ti. 


Atha kho bhagavā sāvatthiyam vassāvāsam upagacchi [upagaīichi (sī. pī.)]. Nandiyopi kho sakko 
sāvatthiyam vassāvāsam upagacchi. Tattha kammantaficeva adhitthāsi [adhitthāya (syā.), adhitthāti 
(ka.)], bhagavantatīca labhi [lacchati (sya. ka.)] kālena kalam dassanāya. Tena kho pana samayena 
sambahulā bhikkhū bhagavato cīvarakammam karonti — **nitthitacīvaro bhagavā temāsaccayena cārikam 
pakkamissatī ti. 


Assosi kho nandiyo sakko — **sambahulā kira bhikkhū bhagavato cīvarakammam karonti — 
*nitthitacīvaro bhagavā temāsaccayena cārikam pakkamissatī””*ti. Atha kho nandiyo sakko yena bhagavā 
tenupasankami; upasankamitvā bhagavantam abhivādetvā ekamantam nisīdi. Ekamantam nisinno kho 
nandiyo sakko bhagavantam etadavoca — **sutam metam, bhante — *sambahulā kira bhikkhū bhagavato 
cīvarakammam karonti — nitthitacīvaro bhagavā temāsaccayena cārikam pakkamissatī'ti. Tesam no, 
bhante, nānāvihārehi viharatam kenassa vihārena vihātabba nti? 


**Sādhu sādhu, nandiya! Etam kho, nandiya, tumhākam patirūpam kulaputtānam, yam tumhe 
tathāgatam upasankamitvā puccheyyātha — *tesam no, bhante, nānāvihārehi viharatam kenassa vihārena 
vihatabba nti? Saddho kho, nandiya, ārādhako hoti, no assaddho; sīlavā ārādhako hoti, no dussīlo; 
āraddhavīriyo ārādhako hoti, no kusīto; upatthitassati ārādhako hoti, no mutthassati; samāhito ārādhako 
hoti, no asamāhito; paiifiavā ārādhako hoti, no duppaīīio. Imesu kho te, nandiya, chasu dhammesu 
patitthāya paficasu dhammesu ajjhattam sati upatthāpetabbā. 


**Idha tvam, nandiya, tathāgatam anussareyyāsi — *itipi so bhagavā araham sammāsambuddho 
vijjācaraņasampanno sugato lokavidū anuttaro purisadammasārathi, satthā devamanussānam buddho 
bhagavā ti. Iti kho te, nandiya, tathāgatam ārabbha ajjhattam sati upatthāpetabbā. 


**Puna caparam tvam, nandiya, dhammam anussareyyāsi — *svākkhāto bhagavatā dhammo 


sanditthiko akāliko ehipassiko opaneyyiko paccattam veditabbo viňňūhT ti. Iti kho te, nandiya, 
dhammam ārabbha ajjhattam sati upatthāpetabbā. 


**Puna caparam tvam, nandiya, kalyāņamitte anussareyyāsi — *lābhā vata me, suladdham vata me, 
yassa me kalyāņamittā anukampakā atthakāmā ovādakā anusāsakā”ti. Iti kho te, nandiya, kalyāņamitte 
ārabbha ajjhattam sati upatthāpetabbā. 


**Puna caparam tvam, nandiya, attano cāgam anussareyyāsi — *lābhā vata me, suladdham vata me, 
yoham maccheramalapariyutthitāya pajāya vigatamalamaccherena cetasā agāram ajjhāvasāmi muttacāgo 
payatapāņi vossaggarato yācayogo dānasamvibhāgarato ti. Iti kho te, nandiya, cāgam ārabbha ajjhattam 
sati upatthāpetabbā. 


**Puna caparam tvam, nandiya, devatā anussareyyāsi — *yā devatā atikkammeva 

kabaļīkārāhārabhakkhānam [kabaļimkārabhakkhānam (sī.), kabaļīkārabhakkhānam (sya. kam. pī.)] 
devatānam sahabyatam aiīfiataram manomayam kāyam upapannā, tā karaņīyam attano na 
samanupassanti katassa vā paticayam. Seyyathāpi, nandiya, bhikkhu asamayavimutto karaņīyam attano 
na samanupassati katassa vā paticayam; evamevam kho, nandiya, yā tā devatā atikkammeva 
kabaļīkārāhārabhakkhānam devatānam sahabyatam aiīfiataram manomayam kāyam upapannā, tā 
karaņīyam attano na samanupassanti katassa vā paticayam. Iti kho te, nandiya, devatā ārabbha ajjhattam 
sati upatthāpetabbā. 


**Imehi kho, nandiya, ekādasahi dhammehi samannāgato ariyasāvako pajahateva pāpake akusale 
dhamme, na upādiyati. Seyyathāpi, nandiya, kumbho nikkujjo [nikujjo (ka.)] vamateva udakam, no 
vantam paccāvamati [paccāmasati (syā.)|; seyyathāpi vā pana, nandiya, sukkhe tiņadāye aggi mutto 
dahaññeva gacchati, no daddham paccudāvattati; evamevam kho, nandiya, imehi ekādasahi dhammehi 
samannāgato ariyasāvako pajahateva pāpake akusale dhamme, na upādiyatī” ti. Tatiyam. 


4. Subhūtisuttam 


14. Atha kho āyasmā subhūti saddhena bhikkhunā saddhim yena bhagavā tenupasankami; 
upasankamitvā bhagavantam abhivādetvā ekamantam nisīdi. Ekamantam nisinnam kho āyasmantam 
subhūtim bhagavā etadavoca — **ko nāmāyam [ko nāmo ayam (sī. ka.), ko nama ayam (sya. kam.)], 
subhūti, bhikkhū” ti? **Saddho nāmāyam, bhante, bhikkhu, sudattassa [saddhassa (sī. sya. kam. pī.)] 
upāsakassa putto, saddhā agārasmā anagāriyam pabbajito ti. 


**Kacci panāyam, subhūti, saddho bhikkhu sudattassa upāsakassa putto saddhā agārasmā 
anagāriyam pabbajito sandissati saddhāpadānesū” ti? **Etassa, bhagavā, kalo; etassa, sugata, kalo, yam 
bhagavā saddhassa saddhāpadānāni bhāseyya. Idānāham jānissāmi yadi vā ayam bhikkhu sandissati 
saddhāpadānesu yadi vā no” ti. 

**Tena hi, subhūti, suņāhi, sādhukam manasi karohi; bhāsissāmī ti. **Evam, bhante” ti kho āyasmā 
subhūti bhagavato paccassosi. Bhagavā etadavoca — 


**Idha, subhūti, bhikkhu sīlavā hoti, pātimokkhasamvarasamvuto viharati ācāragocarasampanno 
aņumattesu vajjesu bhayadassāvī, samādāya sikkhati sikkhāpadesu. Yampi, subhūti, bhikkhu sīlavā 
hoti...pe... samādāya sikkhati sikkhāpadesu, idampi, subhūti, saddhassa saddhāpadānam hoti. 


**Puna caparam, subhūti, bhikkhu bahussuto hoti sutadharo sutasannicayo; ye te dhammā 
ādikalyāņā majjhekalyāņā pariyosānakalyāņā sāttham sabyafijanam kevalaparipuņņam parisuddham 
brahmacariyam abhivadanti, tathārūpāssa dhammā bahussutā honti dhātā vacasā paricitā 
manasānupekkhitā ditthiyā suppatividdhā. Yampi, subhūti, bhikkhu bahussuto hoti...pe... ditthiyā 
suppatividdhā, idampi, subhūti, saddhassa saddhāpadānam hoti. 


**Puna caparam, subhūti, bhikkhu kalyāņamitto hoti kalyāņasahāyo kalyāņasampavanko. Yampi, 
subhūti, bhikkhu kalyānamitto hoti kalyāņasahāyo kalyāņasampavanko, idampi, subhūti, saddhassa 
saddhāpadānam hoti. 


**Puna caparam, subhūti, bhikkhu suvaco hoti sovacassakaraņehi dhammehi samannāgato khamo 
padakkhiņaggāhī anusāsanim. Yampi, subhūti, bhikkhu suvaco hoti sovacassakaraņehi dhammehi 
samannāgato khamo padakkhiņaggāhī anusāsanim, idampi, subhūti, saddhassa saddhāpadānam hoti. 


**Puna caparam, subhūti, bhikkhu yani tani sabrahmacārīnam uccāvacāni kimkaraņīyāni tatra 


dakkho hoti analaso tatrupāyāya vīmamsāya samannāgato alam kātum alam samvidhātum. Yampi, 
subhūti, bhikkhu yani tani sabrahmacārīnam uccāvacāni kimkaraņīyāni tatra dakkho hoti analaso 

tatrupāyāya vīmamsāya samannāgato alam kātum alam samvidhātum, idampi, subhūti, saddhassa 
saddhāpadānam hoti. 


**Puna caparam, subhūti, bhikkhu dhammakāmo hoti piyasamudāhāro abhidhamme abhivinaye 
uļārapāmojjo. Yampi, subhūti, bhikkhu dhammakāmo hoti piyasamudāhāro abhidhamme abhivinaye 
uļārapāmojjo, idampi, subhūti, saddhassa saddhāpadānam hoti. 


**Puna caparam, subhūti, bhikkhu āraddhavīriyo viharati akusalānam dhammānam pahānāya, 
kusalānam dhammānam upasampadāya, thāmavā daļhaparakkamo anikkhittadhuro kusalesu dhammesu. 
Yampi, subhūti, bhikkhu āraddhavīriyo viharati akusalānam dhammānam pahānāya kusalānam 
dhammānam upasampadāya thāmavā daļhaparakkamo anikkhittadhuro kusalesu dhammesu, idampi, 
subhūti, saddhassa saddhāpadānam hoti. 


**Puna caparam, subhūti, bhikkhu catunnam jhānānam ābhicetasikānam 
ditthadhammasukhavihārānam nikāmalābhī hoti akicchalābhī akasiralābhī. Yampi, subhūti, bhikkhu 
catunnam jhānānam ābhicetasikānam ditthadhammasukhavihārānam nikāmalābhī hoti akicchalābhī 
akasiralābhī, idampi, subhūti, saddhassa saddhāpadānam hoti. 


**Puna caparam, subhūti, bhikkhu anekavihitam pubbenivāsam anussarati, seyyathidam — ekampi 
jātim dvepi jātiyo tissopi jātiyo catassopi jātiyo paficapi jātiyo dasapi jātiyo vīsampi jātiyo timsampi 
Jātiyo cattārīsampi jātiyo paññasampi jātiyo jātisatampi jātisahassampi jātisatasahassampi anekepi 
samvattakappe anekepi vivattakappe anekepi samvattavivattakappe — *amutrāsim evamnāmo evamgotto 
evamvaņņo evamāhāro evamsukhadukkhappatisamvedī evamāyupariyanto, so tato cuto amutra 
udapādim; tatrāpāsim evamnāmo evamgotto evamvaņņo evamāhāro evamsukhadukkhappatisamvedī 
evamāyupariyanto, so tato cuto idhūpapanno ti. Iti sākāram sauddesam anekavihitam pubbenivāsam 
anussarati. Yampi, subhūti, bhikkhu anekavihitam pubbenivāsam anussarati, seyyathidam, ekampi jātim 
dvepi jātiyo...pe... iti sākāram sauddesam anekavihitam pubbenivāsam anussarati. Idampi, subhūti, 
saddhassa saddhāpadānam hoti. 


**Puna caparam, subhūti, bhikkhu dibbena cakkhunā visuddhena atikkantamānusakena satte passati 
cavamāne upapajjamāne hīne paņīte suvaņņe dubbaņņe, sugate duggate yathākammūpage satte pajānāti 
— ‘ime vata bhonto sattā kāyaduccaritena samannāgatā vacīduccaritena samannāgatā manoduccaritena 
samannāgatā ariyānam upavādakā micchāditthikā micchāditthikammasamādānā, te kāyassa bhedā param 
maraņā apāyam duggatim vinipātam nirayam upapannā. Ime vā pana bhonto sattā kāyasucaritena 
samannāgatā vacīsucaritena samannāgatā manosucaritena samannāgatā ariyānam anupavādakā 
sammāditthikā sammāditthikammasamādānā, te kāyassa bhedā param maraņā sugatim saggam lokam 
upapannā'ti. Iti dibbena cakkhunā visuddhena atikkantamānusakena satte passati cavamāne 
upapajjamāne hīne paņīte suvaņņe dubbaņņe, sugate duggate yathākammūpage satte pajānāti. Yampi, 
subhūti, bhikkhu dibbena cakkhunā visuddhena...pe... yathākammūpage satte pajānāti, tdampi, subhūti, 
saddhassa saddhāpadānam hoti. 

**Puna caparam, subhūti, bhikkhu āsavānam khaya anāsavam cetovimuttim paññavimuttim dittheva 
dhamme sayam abhiñña sacchikatvā upasampajja viharati. Yampi, subhūti, bhikkhu āsavānam khaya... 
pe... sacchikatvā upasampajja viharati, idampi, subhūti, saddhassa saddhāpadānam hotī”*ti. 


Evam vutte āyasmā subhūti bhagavantam etadavoca — **yānimāni, bhante, bhagavatā saddhassa 
saddhāpadānāni bhāsitāni, samvijjanti tani imassa bhikkhuno, ayañca bhikkhu etesu sandissati. 


**Ayam, bhante, bhikkhu sīlavā hoti, pātimokkhasamvarasamvuto viharati ācāragocarasampanno 
aņumattesu vajjesu bhayadassāvī, samādāya sikkhati sikkhāpadesu. 

**Ayam, bhante, bhikkhu bahussuto hoti sutadharo sutasannicayo; ye te dhammā ādikalyāņā 
majjhekalyāņā pariyosānakalyāņā sāttham sabyafijanam kevalaparipuņņam parisuddham brahmacariyam 
abhivadanti, tathārūpāssa dhammā bahussutā honti dhātā vacasā paricitā manasānupekkhitā ditthiyā 
suppatividdhā. 


**Ayam, bhante, bhikkhu kalyāņamitto hoti kalyāņasahāyo kalyāņasampavanko. 
“Ayam, bhante, bhikkhu suvaco hoti...pe... anusāsanim. 


**Ayam, bhante, bhikkhu yani tani sabrahmacārīnam uccāvacāni kimkaraņīyāni tattha dakkho hoti 
analaso tatrupāyāya vīmamsāya samannāgato alam kātum alam samvidhātum. 


**Ayam, bhante, bhikkhu dhammakāmo hoti piyasamudāhāro abhidhamme abhivinaye 
uļārapāmojjo. 


“Ayam, bhante, bhikkhu āraddhavīriyo viharati...pe... thamava daļhaparakkamo anikkhittadhuro 
kusalesu dhammesu. 


**Ayam, bhante, bhikkhu catunnam jhānānam ābhicetasikānam ditthadhammasukhavihārānam 
nikāmalābhī hoti akicchalābhī akasiralābhī. 


**Ayam, bhante, bhikkhu anekavihitam pubbenivāsam anussarati, seyyathidam — ekampi jatim 
dvepi jātiyo...pe... iti sākāram sauddesam anekavihitam pubbenivāsam anussarati. 


“Ayam, bhante, bhikkhu dibbena cakkhunā visuddhena atikkantamānusakena...pe... 
yathākammūpage satte pajānāti. 


“Ayam, bhante, bhikkhu āsavānam khayā...pe... sacchikatvā upasampajja viharati. Yānimāni, 
bhante, bhagavatā saddhassa saddhāpadānāni bhāsitāni, samvijjanti tani imassa bhikkhuno, ayañca 
bhikkhu etesu sandissatī ti. 


**Sādhu sādhu, subhūti! Tena hi tvam, subhūti, iminā ca saddhena bhikkhunā saddhim vihareyyāsi. 
Yadā ca tvam, subhūti, ākankheyyāsi tathāgatam dassanāya, iminā saddhena bhikkhunā saddhim 
upasankameyyāsi tathāgatam dassanāyā” ti. Catuttham. 


5. Mettāsuttam 

15. [pati. ma. 2.22; mi. pa. 4.4.6] **Mettāya, bhikkhave, cetovimuttiyā āsevitāya bhāvitāya 
bahulīkatāya yānīkatāya vatthukatāya anutthitāya paricitāya susamāraddhāya ekādasānisamsā 
pātikankhā. 

Katame ekādasa? Sukham supati, sukham patibujjhati, na pāpakam supinam passati, manussānam 
piyo hoti, amanussānam piyo hoti, devatā rakkhanti, nāssa aggi vā visam vā sattham vā kamati, tuvatam 
cittam samādhiyati, mukhavaņņo vippasīdati, asammūļho kalam karoti, uttari appativijjhanto 
brahmalokūpago hoti. Mettāya, bhikkhave, cetovimuttiyā āsevitāya bhāvitāya bahulīkatāya yānīkatāya 
vatthukatāya anutthitāya paricitāya susamāraddhāya ime ekādasānisamsā pātikankhā” ti. Pañcamam. 


6. Atthakanāgarasuttam 


16. Ekam samayam āyasmā ānando vesāliyam viharati beluvagāmake [veļuvagāmake (syā. kam. 

ka.)|. Tena kho pana samayena dasamo gahapati atthakanāgaro pātaliputtam anuppatto hoti 
kenacideva karaņīvyena. 


Atha kho dasamo gahapati atthakanāgaro yena kukkutārāmo yena aññataro bhikkhu 
tenupasankami; upasankamitvā tam bhikkhum etadavoca — **kaham nu kho, bhante, āyasmā ānando 
etarahi viharati? Dassanakāmā hi mayam, bhante, āyasmantam ananda” nti. **Eso, gahapati, āyasmā 
ānando vesāliyam viharati beluvagāmake ti. 


Atha kho dasamo gahapati atthakanāgaro pātaliputte tam karaņīyam tīretvā yena vesālī 
beluvagāmako yenāyasmā ānando tenupasankami; upasankamitvā āyasmantam ānandam abhivādetvā 
ekamantam nisīdi. Ekamantam nisinno kho dasamo gahapati atthakanāgaro āyasmantam ānandam 
etadavoca — **atthi nu kho, bhante ananda, tena bhagavatā jānatā passatā arahatā sammāsambuddhena 
ekadhammo sammadakkhāto, yattha bhikkhuno appamattassa ātāpino pahitattassa viharato avimuttam 
va cittam vimuccati, aparikkhīņā vā āsavā parikkhayam gacchanti, ananuppattam vā anuttaram 
yogakkhemam anupāpuņātī” ti? ** Atthi kho, gahapati, tena bhagavatā janata passatā arahatā 
sammāsambuddhena ekadhammo sammadakkhāto, yattha bhikkhuno appamattassa ātāpino pahitattassa 
viharato avimuttam vā cittam vimuccati, aparikkhīņā va āsavā parikkhayam gacchanti, ananuppattam vā 
anuttaram yogakkhemam anupāpuņātī' ti. 


**Katamo pana, bhante ananda, tena bhagavatā jānatā passatā arahatā sammāsambuddhena 
ekadhammo sammadakkhāto, yattha bhikkhuno appamattassa ātāpino pahitattassa viharato avimuttam 
vā cittam vimuccati, aparikkhīņā vā āsavā parikkhayam gacchanti, ananuppattam vā anuttaram 
yogakkhemam anupāpuņātī” ti? **Idha, gahapati, bhikkhu vivicceva kāmehi vivicca akusalehi dhammehi 
savitakkam savicāram vivekajam pītisukham pathamam jhānam upasampaijja viharati. So iti 
patisaficikkhati — *idampi kho pathamam jhānam abhisankhatam abhisaficetayitam”. “Yam kho pana 
kifici abhisankhatam abhisaiicetayitam, tadaniccam nirodhadhamma”'nti pajānāti. So tattha thito 
āsavānam khayam pāpuņāti; no ce āsavānam khayam pāpuņāti, teneva dhammarāgena tāya 
dhammanandiyā paficannam orambhāgiyānam samyojanānam parikkhayā opapātiko hoti tattha 
parinibbāyī anāvattidhammo tasmā lokā. Ayampi kho, gahapati, tena bhagavatā jānatā passatā arahatā 
sammāsambuddhena ekadhammo sammadakkhāto, yattha bhikkhuno appamattassa ātāpino pahitattassa 
viharato avimuttam vā cittam vimuccati, aparikkhīņā va āsavā parikkhayam gacchanti, ananuppattam vā 
anuttaram yogakkhemam anupāpuņāti. 


**Puna caparam, gahapati, bhikkhu vitakkavicārānam vūpasamā ajjhattam sampasādanam cetaso 
ekodibhāvam avitakkam avicāram samādhijam pītisukham dutiyam jhānam...pe... tatiyam jhānam... 
pe... catuttham jhānam upasampajja viharati. So iti patisaticikkhati — tidampi kho catuttham jhānam 
abhisankhatam abhisaficetayitam”. ‘Yam kho pana kiñci abhisankhatam abhisaficetayitam tadaniccam 
nirodhadhamma'nti pajānāti. So tattha thito āsavānam khayam pāpuņāti; no ce āsavānam khayam 
pāpuņāti, teneva dhammarāgena tāya dhammanandiyā paficannam orambhāgiyānam samyojanānam 
parikkhayā opapātiko hoti tattha parinibbāyī anāvattidhammo tasmā lokā. Ayampi kho, gahapati, tena 
bhagavatā jānatā passatā arahatā sammāsambuddhena ekadhammo sammadakkhāto, yattha bhikkhuno 
appamattassa ātāpino pahitattassa viharato avimuttam vā cittam vimuccati aparikkhīņā vā āsavā 
parikkhayam gacchanti, ananuppattam vā anuttaram yogakkhemam anupāpuņāti. 


**Puna caparam, gahapati, bhikkhu mettāsahagatena cetasā ekam disam pharitvā viharati tathā 
dutiyam tathā tatiyam tathā catuttham. Iti uddhamadho tiriyam sabbadhi sabbattatāya sabbāvantam 
lokam mettāsahagatena cetasā ekam disam pharitvā viharati vipulena mahaggatena appamāņena averena 
abyāpajjena pharitvā viharati. So iti patisaiicikkhati — *ayampi kho mettā cetovimutti abhisankhatā 
abhisaficetayitā”. ‘Yam kho pana kiūici abhisankhatam abhisaficetayitam tadaniccam nirodhadhamma'nti 
pajānāti. So tattha thito āsavānam khayam pāpuņāti; no ce āsavānam khayam pāpuņāti, teneva 
dhammarāgena tāya dhammanandiyā paficannam orambhāgiyānam samyojanānam parikkhayā 


www.tipitaka.org Vipassana Research Institute 


Page 17 sur 24 


opapātiko hoti tattha parinibbāyī anāvattidhammo tasmā lokā. Ayampi kho, gahapati, tena 
bhagavatā jānatā...pe. ... ananuppattam vā anuttaram yogakkhemam anupāpuņāti. 


**Puna caparam, gahapati, bhikkhu karuņāsahagatena cetasā...pe... muditāsahagatena cetasā...pe... 
upekkhāsahagatena cetasā ekam disam pharitvā viharati tathā dutiyam tathā tatiyam tathā catuttham. Iti 
uddhamadho tiriyam sabbadhi sabbattatāya sabbāvantam lokam upekkhāsahagatena cetasā vipulena 
mahaggatena appamāņena averena abyāpajjena pharitvā viharati. So iti patisaticikkhati — *ayampi kho 
upekkhācetovimutti abhisankhatā abhisaficetayitā . ‘Yam kho pana kifici abhisankhatam 
abhisaficetayitam tadaniccam nirodhadhamma'nti pajānāti. So tattha thito āsavānam khayam pāpuņāti; 
no ce āsavānam khayam pāpuņāti, teneva dhammarāgena tāya dhammanandiyā paficannam 
orambhāgiyānam samyojanānam parikkhayā opapātiko hoti tattha parinibbāyī anāvattidhammo tasmā 
lokā. Ayampi kho, gahapati, tena bhagavatā jānatā...pe... ananuppattam vā anuttaram yogakkhemam 
anupāpuņāti. 


**Puna caparam, gahapati, bhikkhu sabbaso rūpasaññānam samatikkamā patighasaññanam 
atthangamā nānattasaiifiāānam amanasikārā *ananto ākāso'ti ākāsānaficāyatanam upasampajja viharati. So 
iti patisaficikkhati — tayampi kho ākāsānaficāyatanasamāpatti abhisankhatā abhisaticetayitā”. “Yam kho 
pana kiñci abhisankhatam abhisaficetayitam tadanicecam nirodhadhamma'nti pajānāti. So tattha thito 
āsavānam khayam pāpuņāti; no ce āsavānam khayam pāpuņāti, teneva dhammarāgena tāya 
dhammanandiyā paficannam orambhāgiyānam samyojanānam parikkhayā opapātiko hoti tattha 
parinibbāyī anāvattidhammo tasmā lokā. Ayampi kho, gahapati, tena bhagavatā jānatā...pe... 
ananuppattam vā anuttaram yogakkhemam anupāpuņāti. 


**Puna caparam, gahapati, bhikkhu sabbaso ākāsānaiicāyatanam samatikkamma *anantam 
viññana” nti viññanañcayatanam upasampajja viharati...pe... sabbaso viññanañcayatanam 
samatikkamma “natthi kiñcT ti akiñcaññayatanam upasampajja viharati. So iti patisañcikkhati — tayampi 
kho akiñcaññayatanasamapatti abhisankhatā abhisañcetayita”. ‘Yam kho pana kiñci abhisankhatam 
abhisañcetayitam tadaniccam nirodhadhamma'nti pajānāti. So tattha thito āsavānam khayam papunati; 
no ce asavanam khayam pāpuņāti, teneva dhammarāgena taya dhammanandiyā pañcannam 
orambhagiyanam samyojanānam parikkhayā opapatiko hoti tattha parinibbāyī anavattidhammo tasmā 
lokā. Ayampi kho, gahapati, tena bhagavatā jānatā...pe... ananuppattam vā anuttaram yogakkhemam 
anupāpuņātī ti. 


Evam vutte dasamo gahapati atthakanāgaro āyasmantam ānandam etadavoca — **seyyathāpi, bhante 
ānanda, puriso ekam nidhimukham gavesanto sakideva [sabbatthapi evameva dissati] ekādasa 
nidhimukhāni adhigaccheyya; evamevam kho aham, bhante, ekam amatadvāram gavesanto sakideva 
ekādasa amatadvārāni [ekādasannam amatadvārānam (sabbattha) ma. ni. 2.21 passitabbam] alattham 
sevanāya [savanāya (syā.) sī. pī. majjhimapaņņāsakadutiyasuttepi, bhāvanāya (ma. ni. 2.21)]. 
Seyyathāpi, bhante, purisassa agāram ekādasa dvāram. So tasmim agāre āditte ekamekenapi dvārena 
sakkuņeyya attānam sotthim kātum; evamevam kho aham, bhante, imesam ekādasannam 
amatadvārānam ekamekenapi amatadvārena sakkuņissāmi attānam sotthim kātum. Ime hi nāma, bhante, 
aññatitthiyā ācariyassa ācariyadhanam pariyesissanti. Kim [kimangam (ma. ni. 2.21)] panāham 
āyasmato ānandassa pūjam na karissāmī”'ti! 


Atha kho dasamo gahapati atthakanāgaro vesālikafica pātaliputtakaūīca bhikkhusangham 
sannipātāpetvā paņītena khādanīyena bhojanīyena sahatthā santappesi sampavāresi. Ekamekaīica 
bhikkhum paccekam dussayugena acchādesi, āyasmantaīica ānandam ticīvarena. Āyasmato ānandassa 
paficasatam vihāram kārāpesīti. Chattham. 


7. Gopālasuttam 

17. **Ekādasahi, bhikkhave, angehi samannāgato gopālako abhabbo gogaņam pariharitum phātim 
kātum [phātikattum (sī.), phātikātum (sya. pī.)]. Katamehi ekādasahi? Idha, bhikkhave, gopālako na 
rūpaññū hoti, na lakkhaņakusalo hoti, na āsātikam hāretā [sātetā (sī. sya. pī.)] hoti, na vaņam 
paticchādetā hoti, na dhūmam katta hoti, na tittham jānāti, na pītam jānāti, na vīthim jānāti, na 
gocarakusalo hoti, anavasesadohī ca hoti, ye te usabhā gopitaro gopariņāyakā te na atirekapūjāya pūjetā 
hoti. Imehi kho, bhikkhave, ekādasahi angehi samannāgato gopālako abhabbo gogaņam pariharitum 
phātim kātum. 


**Evamevam kho, bhikkhave, ekādasahi dhammehi samannāgato bhikkhu abhabbo imasmim 
dhammavinaye vuddhim virūļhim vepullam āpajjitum. Katamehi ekādasahi? Idha, bhikkhave, bhikkhu 
na rūpaññū hoti, na lakkhaņakusalo hoti, na āsātikam hāretā hoti, na vaņam paticchādetā hoti, na 
dhūmam kattā hoti, na tittham jānāti, na pītam jānāti, na vīthim jānāti, na gocarakusalo hoti, 
anavasesadohī ca hoti, ye te bhikkhū therā rattaññū cirapabbajitā sanghapitaro sanghapariņāyakā te na 
atirekapūjāya pūjetā hoti. 


**Kathafica, bhikkhave, bhikkhu na rüupaññüu hoti? Idha, bhikkhave, bhikkhu yam kiñci rūpam ( ) 
[(sabbam rūpam) ma. ni. 1.347 ( ) katthaci dissati] *cattāri mahābhūtāni, catunnafica mahābhūtānam 


w = 


upadayarüpa nti yathabhütam nappajānāti. Evam kho, bhikkhave, bhikkhu na rüpaññu hoti. 


‘‘Kathañca, bhikkhave, bhikkhu na lakkhanakusalo hoti? Idha, bhikkhave, bhikkhu 
‘kammalakkhaņo bālo, kammalakkhaņo paņdito'ti yathābhūtam nappajānāti. Evam kho, bhikkhave, 
bhikkhu na lakkhaņakusalo hoti. 


‘‘Kathañca, bhikkhave, bhikkhu na āsātikam hāretā hoti? Idha, bhikkhave, bhikkhu uppannam 
kāmavitakkam adhivāseti nappajahati na vinodeti na byantīkaroti na anabhāvam gameti, uppannam 
byāpādavitakkam... uppannam vihimsāvitakkam... uppannuppanne pāpake akusale dhamme adhivāseti 
nappajahati na vinodeti na byantīkaroti na anabhāvam gameti. Evam kho, bhikkhave, bhikkhu na 
āsātikam hāretā hoti. 


**Kathafica, bhikkhave, bhikkhu na vaņam paticchādetā hoti? Idha, bhikkhave, bhikkhu cakkhunā 
rūpam disvā nimittaggāhī hoti anubyafijanaggāhī; yatvādhikaraņamenam cakkhundriyam asamvutam 
viharantam abhijjhādomanassā pāpakā akusalā dhammā anvāssaveyyum, tassa samvarāya na patipajjati; 
na rakkhati cakkhundriyam, cakkhundriye samvaram nāpajjati. Sotena saddam sutvā... ghānena 
gandham ghāyitvā... jivhāya rasam sāyitvā... kāyena photthabbam phusitvā... manasā dhammam 
viññaya nimittaggāhī hoti anubyafijanaggāhī; yatvādhikaraņamenam manindriyam asamvutam 
viharantam abhijjhādomanassā pāpakā akusalā dhammā anvāssaveyyum, tassa samvarāya na patipajjati; 
na rakkhati manindriyam, manindriye samvaram nāpajjati. Evam kho, bhikkhave, bhikkhu na vaņam 
paticchādetā hoti. 


**Kathaīica, bhikkhave, bhikkhu na dhūmam katta hoti? Idha, bhikkhave, bhikkhu na [ma. ni. 
1.346-347 pana ayam nakāro dhammantipadassa anantaram dissati] yathāsutam yathāpariyattam 
dhammam vitthārena paresam desetā hoti. Evam kho, bhikkhave, bhikkhu na dhūmam kattā hoti. 


‘‘Kathañca, bhikkhave, bhikkhu na tittham jānāti? Idha, bhikkhave, bhikkhu ye te bhikkhū 
bahussutā āgatāgamā dhammadharā vinayadharā mātikādharā, te kālena kalam upasankamitvā na 
paripucchati na paripaiīhati — ‘idam, bhante, katham, imassa ko attho'ti? Tassa te āyasmanto 
avivataficeva na vivaranti, anuttānīkataūica na uttānīkaronti, anekavihitesu ca kankhāthāniyesu 
dhammesu kankham na pativinodenti. Evam kho, bhikkhave, bhikkhu na tittham jānāti. 


**Kathafica, bhikkhave, bhikkhu na pītam jānāti? Idha, bhikkhave, bhikkhu tathāgatappavedite 
dhammavinaye desiyamāne na labhati atthavedam, na labhati dhammavedam, na labhati 

dhammūpasamhitam pāmojjam. Evam kho, bhikkhave, bhikkhu na pītam jānāti. 


**Kathafica, bhikkhave, bhikkhu na vīthim jānāti? Idha, bhikkhave, bhikkhu ariyam atthangikam 
maggam yathābhūtam nappajānāti. Evam kho, bhikkhave, bhikkhu na vīthim jānāti. 


**Kathafica, bhikkhave, bhikkhu na gocarakusalo hoti? Idha, bhikkhave, bhikkhu cattāro 
satipatthāne yathābhūtam nappajānāti. Evam kho, bhikkhave, bhikkhu na gocarakusalo hoti. 


**Kathafica, bhikkhave, bhikkhu anavasesadohī hoti? Idha, bhikkhave, bhikkhum saddhā 
gahapatikā abhihatthum pavārenti cīvarapiņdapātasenāsanagilānapaccayabhesajjaparikkhārehi. Tatra 
bhikkhu mattam na jānāti patiggahaņāya. Evam kho, bhikkhave, bhikkhu anavasesadohī hoti. 

**Kathafica, bhikkhave, bhikkhu ye te bhikkhū therā rattaññū cirapabbajitā sanghapitaro 
sanghapariņāyakā, te na atirekapūjāya pūjetā hoti? Idha, bhikkhave, bhikkhu ye te bhikkhū therā 
rattaññū cirapabbajitā sanghapitaro sanghapariņāyakā, tesu na mettam kāyakammam paccupatthāpeti avi 
ceva raho ca, na mettam vacīkammam... na mettam manokammam paccupatthāpeti āvi ceva raho ca. 


Evam kho, bhikkhave, bhikkhu ye te bhikkhū therā rattaññü cirapabbajitā sanghapitaro 
sanghapariņāyakā, na te atirekapūjāya pūjetā hoti. 


**Imehi kho, bhikkhave, ekādasahi dhammehi samannāgato bhikkhu abhabbo imasmim 
dhammavinaye vuddhim virūļhim vepullam āpajjitum. 


**Ekādasahi, bhikkhave, angehi samannāgato gopālako bhabbo gogaņam pariharitum phātim 
kātum. Katamehi ekādasahi? Idha, bhikkhave, gopālako rūpañňū hoti, lakkhaņakusalo hoti, āsātikam 
hāretā hoti, vaņam paticchādetā hoti, dhūmam katta hoti, tittham jānāti, pītam jānāti, vīthim jānāti, 
gocarakusalo hoti, sāvasesadohī ca hoti, ye te usabhā gopitaro gopariņāyakā te atirekapūjāya pūjetā hoti 
— imehi kho, bhikkhave, ekādasahi angehi samannāgato gopālako bhabbo gogaņam pariharitum phātim 
kātum. 


**Evamevam kho, bhikkhave, ekādasahi dhammehi samannāgato bhikkhu bhabbo imasmim 
dhammavinaye vuddhim virūļhim vepullam āpajjitum. Katamehi ekādasahi? Idha, bhikkhave, bhikkhu 
rūpaññū hoti, lakkhaņakusalo hoti, āsātikam hāretā hoti, vaņam paticchādetā hoti, dhūmam katta hoti, 
tittham jānāti, pītam jānāti, vīthim jānāti, gocarakusalo hoti, sāvasesadohī ca hoti, ye te bhikkhū therā 

rattaññū cirapabbajita sanghapitaro sanghapariņāyakā te atirekapūjāya pūjetā hoti. 
**Kathafica, bhikkhave, bhikkhu rüpaññu hoti? Idha, bhikkhave, bhikkhu yam kiñci rūpam *cattāri 


mahābhūtāni, catunnafica mahābhūtānam upādāyarūpa nti yathābhūtam pajānāti. Evam kho, bhikkhave, 
bhikkhu rüpaññü hoti. 


‘‘Kathañca, bhikkhave, bhikkhu lakkhanakusalo hoti? Idha, bhikkhave, bhikkhu *kammalakkhaņo 
bālo, kammalakkhaņo pandito ti yathābhūtam pajānāti. Evam kho, bhikkhave, bhikkhu lakkhanakusalo 
hoti. 


**Kathafica, bhikkhave, bhikkhu āsātikam hāretā hoti? Idha, bhikkhave, bhikkhu uppannam 
kāmavitakkam nādhivāseti pajahati vinodeti byantīkaroti anabhāvam gameti, uppannam 
byāpādavitakkam... uppannam vihimsāvitakkam... uppannuppanne pāpake akusale dhamme 
nādhivāseti pajahati vinodeti byantīkaroti anabhāvam gameti. Evam kho, bhikkhave, bhikkhu āsātikam 
hāretā hoti. 


**Kathafica, bhikkhave, bhikkhu vaņam paticchādetā hoti? Idha, bhikkhave, bhikkhu cakkhunā 
rūpam disvā na nimittaggāhī hoti nānubyaiijanaggāhī; yatvādhikaraņamenam cakkhundriyam 

asamvutam viharantam abhijjhādomanassā pāpakā akusalā dhammā anvāssaveyyum, tassa 
samvarāya patipajjati; rakkhati cakkhundriyam, cakkhundriye samvaram āpajjati. Sotena saddam 
sutvā... ghānena gandham ghāyitvā... jivhāya rasam sāyitvā... kāyena photthabbam phusitvā... manasā 
dhammam viññaya na nimittaggāhī hoti nānubyafijanaggāhī; yatvādhikaraņamenam manindriyam 
asamvutam viharantam abhijjhādomanassā pāpakā akusalā dhammā anvāssaveyyum, tassa samvarāya 
patipajjati; rakkhati manindriyam, manindriye samvaram āpajjati. Evam kho, bhikkhave, bhikkhu vaņam 
paticchādetā hoti. 


**Kathafica, bhikkhave, bhikkhu dhūmam katta hoti? Idha, bhikkhave, bhikkhu yathāsutam 
yathāpariyattam dhammam vitthārena paresam desetā hoti. Evam kho, bhikkhave, bhikkhu dhūmam 
kattā hoti. 


**Kathafica, bhikkhave, bhikkhu tittham jānāti? Idha, bhikkhave, bhikkhu ye te bhikkhū bahussutā 
āgatāgamā dhammadharā vinayadharā mātikādharā, te kālena kālam upasankamitvā paripucchati 
paripafīhati — ‘idam, bhante, katham, imassa ko attho ti? Tassa te āyasmanto avivataficeva vivaranti, 
anuttānīkatafica uttānīkaronti, anekavihitesu ca kankhāthāniyesu dhammesu kankham pativinodenti. 
Evam kho, bhikkhave, bhikkhu tittham jānāti. 


**Kathafica, bhikkhave, bhikkhu pītam jānāti? Idha, bhikkhave, bhikkhu tathāgatappavedite 
dhammavinaye desiyamāne labhati atthavedam, labhati dhammavedam, labhati dhammūpasamhitam 
pāmojjam. Evam kho, bhikkhave, bhikkhu pītam jānāti. 


**Kathafica, bhikkhave, bhikkhu vīthim jānāti? Idha, bhikkhave, bhikkhu ariyam atthangikam 
maggam yathābhūtam pajānāti. Evam kho, bhikkhave, bhikkhu vīthim jānāti. 


**Kathafica, bhikkhave, bhikkhu gocarakusalo hoti? Idha, bhikkhave, bhikkhu cattāro satipatthāne 
yathābhūtam pajānāti. Evam kho, bhikkhave, bhikkhu gocarakusalo hoti. 


**Kathafica, bhikkhave, bhikkhu sāvasesadohī hoti? Idha, bhikkhave, bhikkhum saddhā gahapatikā 
abhihatthum pavārenti cīvarapiņdapātasenāsanagilānapaccayabhesajjaparikkhārehi. Tatra bhikkhu 
mattam jānāti patiggahaņāya. Evam kho, bhikkhave, bhikkhu sāvasesadohī hoti. 


**Kathafica, bhikkhave, bhikkhu ye te bhikkhū therā rattaiīūū cirapabbajitā sanghapitaro 
sanghapariņāyakā, te atirekapūjāya pūjetā hoti? Idha, bhikkhave, bhikkhu ye te therā rattaññu 
cirapabbajitā sanghapitaro sanghapariņāyakā, tesu mettam kāyakammam paccupatthāpeti avi ceva raho 
ca, mettam vacīkammam... mettam manokammam paccupatthāpeti āvi ceva raho ca. Evam kho, 
bhikkhave, bhikkhu ye te bhikkhū therā rattaññū cirapabbajitā sanghapitaro sanghapariņāyakā, te 
atirekapūjāya pūjetā hoti. 


**Imehi kho, bhikkhave, ekādasahi dhammehi samannāgato bhikkhu bhabbo imasmim 
dhammavinaye vuddhim virūļhim vepullam apajjitu "nti. Sattamam. 


8. Pathamasamādhisuttam 


18. [a. ni. 10.6] Atha kho sambahulā bhikkhū yena bhagavā tenupasankamimsu; upasankamitvā 
bhagavantam abhivādetvā ekamantam nisīdimsu. Ekamantam nisinnā kho te bhikkhū bhagavantam 
etadavocum — 


“Siya nu kho, bhante, bhikkhuno tathārūpo samādhipatilābho yathā neva pathaviyam pathavisaūīī 
assa, na āpasmim āposaññī assa, na tejasmim tejosaññī assa, na vāyasmim vāyosaūfiī assa, na 

ākāsānaiicāyatane akasanañcayatanasaññi assa, na viññanañcayatane viñňňāņañcāyatanasañňī assa, na 

akiñcaññayatane akiñcaññayatanasaññi assa, na nevasaññanasaññayatane 
nevasaññanasaññayatanasaññi assa, na idhaloke idhalokasaññi assa, na paraloke paralokasaññi assa, 


yampidam dittham sutam mutam viññatam pattam pariyesitam anuvicaritam manasa tatrapi na saññt 
assa; saññi ca pana assā” ti? 


“Siya, bhikkhave, bhikkhuno tathārūpo samadhipatilabho yathā neva pathaviyam pathavisaññt 
assa...pe. ... yampidam dittham sutam mutam viññatam pattam pariyesitam anuvicaritam manasa tatrapi 
na saññī assa; saññī ca pana assā” ti. 


**Yathā katham pana, bhante, siya bhikkhuno tathārūpo samadhipatilabho yatha neva pathaviyam 


pathavisaññi assa...pe... yampidam dittham sutam mutam viññatam pattam pariyesitam anuvicaritam 
manasā tatrāpi na saññi assa; saññti ca pana assā” ti? 


**Idha, bhikkhave, bhikkhu evamsaññi hoti — ‘etam santam etam panttam, yadidam 
sabbasankhārasamatho sabbūpadhipatinissaggo tanhakkhayo virāgo nirodho nibbāna'nti. Evam kho, 
bhikkhave, siya bhikkhuno tathārūpo samadhipatilabho yathā neva pathaviyam pathavisañňī assa, na 
apasmim āposaññī assa, na tejasmim tejosaūīfiī assa, na vayasmim vāyosafīiī assa, na akasanañcayatane 
akasanañcayatanasaññi assa, na viññanañcayatane viññanañcayatanasaññi assa, na akiñcaññayatane 
akiñcaññayatanasaññi assa, na nevasaññanasaññayatane nevasaññanasaññayatanasaññ(i assa, na idhaloke 


idhalokasaññī assa, na paraloke paralokasaiīnī assa, yampidam dittham sutam mutam viññatam pattam 
pariyesitam anuvicaritam manasa tatrapi na saññī assa; saññi ca pana assā” ti. Atthamam. 


9. Dutiyasamadhisuttam 


19. Tatra kho bhagavā bhikkhü āmantesi — **bhikkhavo” ti. ‘‘Bhadante’”’ti te bhikkhū bhagavato 
paccassosum. Bhagavā etadavoca — 


“Siya nu kho bhikkhave, bhikkhuno tathārūpo samādhipatilābho yathā neva pathaviyam 
pathavisaññi assa, na āpasmim aposaññi assa...pe... na akiñcaññayatane akiñcaññayatanasaññi assa, na 
nevasaiifiānāsaūiiāyatane nevasaññanasaññayatanasaññ!i assa, na idhaloke idhalokasaññi assa, na 
paraloke paralokasaññi assa, vampidam dittham sutam mutam viññatam pattam pariyesitam 


x x m9). 


anuvicaritam manasā tatrāpi na saññt assa; saññi ca pana assā” ti? *"Bhagavammīūlakā no, bhante, 
dhammā bhagavamnettikā bhagavampatisaraņā. Sādhu vata, bhante, bhagavantamyeva patibhātu etassa 
bhāsitassa attho. Bhagavato sutvā bhikkhū dhāressantī”'ti. 


**Tena hi, bhikkhave, suņātha, sādhukam manasi karotha; bhāsissāmī' ti. **Evam, bhante”’ti kho te 
bhikkhū bhagavato paccassosum. Bhagavā etadavoca — 


“Siya, bhikkhave, bhikkhuno tathārūpo samādhipatilābho yathā neva pathaviyam pathavisaūiiī 


assa...pe... yampidam dittham sutam mutam viññatam pattam pariyesitam anuvicaritam manasā tatrāpi 
na saññī assa; saññī ca pana assā” ti. 


**Yathā katham pana, bhante, siya bhikkhuno tathārūpo samādhipatilābho yathā neva pathaviyam 


pathavisaiīnī assa...pe... yvampidam dittham sutam mutam viññatam pattam pariyesitam anuvicaritam 
manasā tatrāpi na saññi assa; saññi ca pana assā” ti? 


x 


**Idha, bhikkhave, bhikkhu evamsaññi hoti — *etam santam etam paņītam, yadidam 
sabbasankhārasamatho sabbūpadhipatinissaggo tanhakkhayo virāgo nirodho nibbāna'nti. Evam kho, 


bhikkhave, siya bhikkhuno tathārūpo samadhipatilabho yathā neva pathaviyam pathavisañňī assa...pe. 
... yampidam dittham sutam mutam viññatam pattam pariyesitam anuvicaritam manasa tatrapi na saññt 


x x m9 


assa; sanni ca pana assa ti. Navamam. 

10. Tatiyasamādhisuttam 


20. [a. ni. 10.7] Atha kho sambahulā bhikkhū yenāyasmā sāriputto tenupasankamimsu; 
upasankamitvā āyasmatā sāriputtena saddhim sammodimsu. Sammodanīyam katham sāraņīvam 
vītisāretvā ekamantam nisīdimsu. Ekamantam nisinnā kho te bhikkhū āyasmantam sāriputtam 
etadavocum — 


“Siya nu kho, āvuso sāriputta, bhikkhuno tathārūpo samādhipatilābho yathā neva pathaviyam 
pathavisaiīnī assa...pe... yvampidam dittham sutam mutam viññatam pattam pariyesitam anuvicaritam 
manasā tatrāpi na saññī assa; saññi ca pana assā” ti? “Siya, āvuso, bhikkhuno tathārūpo 
samādhipatilābho yathā neva pathaviyam pathavisainī assa...pe... yvampidam dittham sutam mutam 


viññatam pattam pariyesitam anuvicaritam manasā tatrāpi na saññi assa; saññi ca pana assā” ti. 


**Yathā katham pana, āvuso sāriputta, siyā bhikkhuno tathārūpo samādhipatilābho yathā neva 
pathaviyam pathavisaññi assa...pe... yvampidam dittham sutam mutam viññatam pattam pariyesitam 
anuvicaritam manasā tatrāpi na saññt assa; saññi ca pana assā” ti? 

**Idha, āvuso, bhikkhu evamsaññi hoti — ‘etam santam etam paņītam, yadidam 
sabbasankhārasamatho sabbūpadhipatinissaggo taņhākkhayo virāgo nirodho nibbana nti. Evam kho, 
āvuso, siya bhikkhuno tathārūpo samādhipatilābho yathā neva pathaviyam pathavisaññi assa...pe... 
yampidam dittham sutam mutam viññatam pattam pariyesitam anuvicaritam manasā tatrāpi na saññī 
assa; saññī ca pana assā” ti. Dasamam. 


11. Catutthasamādhisuttam 


21. Tatra kho āyasmā sāriputto bhikkhū āmantesi — **siyā nu kho, āvuso, bhikkhuno tathārūpo 
samādhipatilābho yathā neva pathaviyam pathavisaññi assa, na āpasmim aposaññi assa, na tejasmim 
tejosaññī assa, na vāyasmim vāyosaūfiī assa, na ākāsānaiicāyatane ākāsānaticāyatanasainī assa, na 
viiiiāņaiicāyatane viññanañcayatanasaññ!i assa, na ākiiicaūiiāyatane akiñcaññayatanasaññi assa, na 
nevasaiifiānāsaūiiāyatane nevasaññanasaññayatanasaññi assa, na idhaloke idhalokasaññi assa, na 


paraloke paralokasaññi assa, vampidam dittham sutam mutam viññatam pattam pariyesitam 
anuvicaritam manasā tatrāpi na saññī assa; saññī ca pana assā” ti? 


**Dūratopi kho mayam, āvuso, āgaccheyyāma āyasmato sāriputtassa santike etassa bhāsitassa 


atthamaññatum. Sadhu vatāyasmantamyeva sāriputtam patibhātu etassa bhāsitassa attho. Āyasmato 


ras 


sāriputtassa sutvā bhikkhū dhāressantī”'ti. 
**Tenahāvuso, suņātha, sādhukam manasi karotha; bhāsissāmī 'ti. **Evamāvuso''ti kho te bhikkhū 
āyasmato sāriputtassa paccassosum. Ayasmā sāriputto etadavoca — 


**Siyā, āvuso bhikkhuno tathārūpo samādhipatilābho yathā neva pathaviyam pathavisaññi assa... 


pe... yampidam dittham sutam mutam viññatam pattam pariyesitam anuvicaritam manasā tatrāpi na 
saññi assa; saññī ca pana assā ti. 


**Yathā katham panāvuso, siya bhikkhuno tathārūpo samadhipatilabho yathā neva pathaviyam 
pathavisaiīnī assa...pe... yvampidam dittham sutam mutam viññatam pattam pariyesitam anuvicaritam 
manasā tatrāpi na saññi assa; saiifiī ca pana assā” ti? 

**Idha, āvuso, bhikkhu evamsaññi hoti — ‘etam santam etam paņītam, yadidam 
sabbasankhārasamatho sabbūpadhipatinissaggo tanņhākkhayo virāgo nirodho nibbana” nti. Evam kho, 

avuso, siyā bhikkhuno tathārūpo samadhipatilabho yathā neva pathaviyam pathavisaññi assa, na 

āpasmim aposaññi assa, na tejasmim tejosaiifiī assa, na vāyasmim vayosaññi assa, na 
ākāsānaiicāyatane ākāsānaticāyatanasaiīnī assa, na viññanañcayatane viññanañcayatanasaññi assa, na 
ākificaiifiāyatane akiñcaññayatanasaññi assa, na nevasaññanasaññayatane nevasaññanasaññayatanasaññi 
assa, na idhaloke idhalokasaññī assa, na paraloke paralokasaññi assa, vampidam dittham sutam mutam 
viññatam pattam pariyesitam anuvicaritam manasā tatrāpi na saññt assa; saññi ca pana assā ti. 


Ekādasamam. 
Anussativaggo dutiyo. 
Tassuddānam — 


Dve vuttā mahānāmena, nandiyena subhūtinā; 
Mettā atthako gopālo, cattāro ca samādhināti. 


3. Sāmaūiavaggo 


22-29. *"Ekādasahi, bhikkhave, angehi samannāgato gopālako abhabbo gogaņam pariharitum 
phātim kātum. Katamehi ekādasahi? Idha, bhikkhave, gopālako na rüpaññüu hoti, na lakkhaņakusalo hoti, 
na āsātikam hāretā hoti, na vaņam paticchādetā hoti, na dhūmam kattā hoti, na tittham jānāti, na pītam 
Jānāti, na vīthim jānāti, na gocarakusalo hoti, anavasesadohī ca hoti, ye te usabhā gopitaro gopariņāyakā 
te na atirekapūjāya pūjetā hoti — imehi kho, bhikkhave, ekādasahi angehi samannāgato gopālako 
abhabbo gogaņam pariharitum phātim kātum. 


**Evamevam kho, bhikkhave, ekādasahi dhammehi samannāgato bhikkhu abhabbo cakkhusmim 
aniccānupassī viharitum...pe... abhabbo cakkhusmim dukkhānupassī viharitum... abhabbo cakkhusmim 
anattānupassī viharitum... abhabbo cakkhusmim khayānupassī viharitum... abhabbo cakkhusmim 
vayānupassī viharitum... abhabbo cakkhusmim virāgānupassī viharitum... abhabbo cakkhusmim 
nirodhānupassī viharitum... abhabbo cakkhusmim patinissaggānupassī viharitum””. 


30-69. ...Sotasmim... ghānasmim... jivhāya... kāyasmim... manasmim.... 
70-117. ...Rūpesu... saddesu... gandhesu... rasesu... photthabbesu... dhammesu.... 


118-165. ...Cakkhuvitiāņe... sotavifiiāņe... ghānavitiāņe... Jivhaviññane... kayaviññane... 
manovififiāņe.... 


166-213. ...Cakkhusamphasse... sotasamphasse... ghānasamphasse... jivhāsamphasse ... 
kāyasamphasse... manosamphasse.... 


214-261. ...Cakkhusamphassajāya vedanāya... sotasamphassajāya vedanāya... 
ghānasamphassajāya vedanāya... jrvhāsamphassajāya vedanāya... kāyasamphassajāya vedanāya... 
manosamphassajāya vedanāya.... 

262-309. ...Rūpasaññāya... saddasaññaya... gandhasaññaya... rasasaññaya... photthabbasaññaya 
„.. dhammasaññaya.... 


310-357. ...Rūpasañcetanāya... saddasañcetanaya... gandhasañcetanaya... rasasañcetanaya... 
photthabbasañcetanaya... dhammasañcetanāya.... 


358-405. ...Rūpataņhāya... saddatanhaya... gandhataņhāya... rasatanhaya... photthabbatanhaya... 

dhammataņhāya.... 


406-453. ...Rūpavitakke... saddavitakke... gandhavitakke... rasavitakke... photthabbavitakke... 
dhammavitakke.... 


454-501. ...Rūpavicāre... saddavicāre... gandhavicāre... rasavicāre... photthabbavicāre... 
dhammavicāre aniecānupassī viharitum... dukkhānupassī viharitum... anattānupassī viharitum... 
khayānupassī viharitum... vayānupassī viharitum... virāgānupassī viharitum... nirodhānupassī 
viharitum... patinissaggānupassī viharitum...pe.... 


4. Rāgapeyyālam 


502. *"Rāgassa, bhikkhave, abhiññaya ekādasa dhammā bhāvetabbā. Katame ekādasa? Pathamam 
jhānam, dutiyam jhānam, tatiyam jhānam, catuttham jhānam, mettācetovimutti, karuņācetovimuttti, 
muditācetovimūutti, upekkhācetovimutti, ākāsānaiicāyatanam, viiifiāņaficāyatanam, akiñcaññayatanam — 

rāgassa, bhikkhave, abhiññaya ime ekadasa dhammā bhavetabba. 


503-511. “Ragassa, bhikkhave, pariññaya... parikkhayaya... pahānāya... khayāya... vayaya... 
virāgāya... nirodhāya... cāgāya... patinissaggāya... ime ekādasa dhamma bhavetabba. 


512-671. *"Dosassa ...pe... mohassa... kodhassa... upanāhassa... makkhassa... paļāsassa... 
issāya... macchariyassa... māyāya... sātheyyassa... thambhassa... sārambhassa... mānassa... 
atimānassa... madassa... pamādassa abhiiifiāya...pe... pariññaya... parikkhayāya... pahānāya... 
khayāya... vayāya... virāgāya... nirodhāya... cāgāya... patinissaggāya ime ekādasa dhammā 
bhāvetabbā”'ti. 

Idamavoca bhagavā. Attamanā te bhikkhū bhagavato bhāsitam abhinandunti. 


Rāgapeyyālam nitthitam. 


Nava suttasahassāni, bhiyyo paficasatāni ca [pafica suttasatāni ca (attha.)]; 


Sattapaññasa suttantā [suttāni (attha.)], anguttarasamāyutā [honti anguttarāgame (attha.)] ti. 
Ekādasakanipātapāļi nitthitā. 


Anguttaranikāyo samatto. 

